Minkä tyyppisiä vaihtoehtoja on, jos pitäisi ottaa luotto? | Creditum.fi\nLähetä lainahakemus vaivattomasti ja hae luottoa\nNäin saat luottoa ilman vakuuksia Creditumin kautta\nLuotto – mitä eri luottotyyppejä on olemassa\nMiten valita sopiva luotto ja erityisesti tilanteeseen sopiva luottotyyppi, kun tarvitsee sellaista? Luottoja on markkinoilla monia erityyppisiä, ja valinta eri luottotyyppien välillä voi tuntua joskus haasteelliselta. Varsinkin jos vaihtoehtoja on kovinkin monia, eikä ole paljon kokemusta luotoista, valinta voi vaikeutua entisestään.\nJotta ei tulisi tarpeettomia yllätyksiä, kannattaakin tutustua huolella näiden eri luottotyyppien perusperiaatteisiin ennen kuin tekee lopullisen päätöksen luoton hankinnasta ja sen tyypistä. Nämä yllätykset olisivat kuitenkin mahdollisesti olleet vältettävissä hieman tarkemmalla tutustumisella luottotyyppien perusteisiin.\nHae luottoa jopa 60 000 euroa ilman vakuuksia tai takaajia\nSummarumin kautta voit hakea luottoa helposti netistä jopa 60 000 euroon asti – ilman vakuuksia ja takaajia. luoton hakeminen on ilmaista eikä sido sinua mihinkään, voit siis kokeilla maksutta kuinka palvelumme toimii ja katsoa millaisia lainatarjouksia saat.\nPalvelumme avulla voit tavoittaa jopa yli 30 pankkia ja lainanantajaa yhdellä hakemuksella. Tällä hetkellä voit hakea vakuudetonta luottoa 2000 eurosta alkaen aina 60 000 euroon asti 1–15 vuoden takaisinmaksuajalla.\nLuotto ja sen ottaminen\nNykypäivänä luoton ottaminen kuuluu meidän kaikkien elämään jossain vaiheessa, ennemmin tai myöhemmin. Sen avulla on mahdollista selvitä yllättävistä kuluista, tai tehdä tarvittaessa suurempia investointeja, jotka pelkästään säästämällä jäisivät myöhempään vaiheeseen, tai ehkä jopa kokonaan tekemättä.\nKuitenkin edullisin mahdollinen laina tai luotto ei ole yleensä yhden pankkivierailun seurausta, vaan se on järjestelmällisen vertailuprosessin tulos. Tällainen vertailu onnistuu nykyään helpoiten verkossa, ja löydät tähän apua meiltä Creditumilta.\nKun tarvitaan luotto heti tilille, kannattaa käyttää Creditumin lainojen ja luottojen vertailupalvelua, sillä sen avulla voi saada useita lainatarjouksia muun muassa vakuudettomista lainoista, jotka ovat nopeita hakea pikaiseen lainantarpeeseen.\nLainan voi saada hyvinkin nopeasti tilille, vain vertailemalla ja hakemalla sitä. Tällainen yhtäkkinen lainan tarve saattaa tulla, vaikkapa yllättävän kuluerän osuessa kohdalle. Esimerkkinä yllättävistä kuluista on vaikka yhtäkkisen sairastumisen aiheuttamat ylimääräiset kustannukset tai jokin pikainen hankinta, jota ei ole tullut harkittua ja suunniteltua vielä kovin pitkään.\nLainaa tai luottoa auton ostoon\nKulutusluottoa erilaisiin arkisiin kuluihin\nLainavertailusta taloudellista hyötyä hankintoihin\nMonilla liikkeillä saattaa olla omia luottotarjouksia, joita he markkinoivat asiakkaalle. Aina ei kuitenkaan ole takeita, että esimerkiksi autokaupan tarjoama luottosopimus olisi edullisempi, kuin esimerkiksi pankista haettava laina, tai jonkin muun luottoyhtiön tarjoama luotto. Lisäksi on huomioitava, että joihinkin luottoihin ja lainoihin vaaditaan takaus, varsinkin jos ne ovat arvoltaan suurempia. Eri lainatyypeillä on eroavia kustannusrakenteita sekä erilaisia järjestelyjä, ja siksi niitä kannattaa vertailla huolella ennen kun tekee päätöksen jonkin lainan tai luoton ottamisesta. Seuraavassa kerromme muutamista erilaisista lainatyypeistä.\nAsuntolainat ja muut suuremmat lainat\nKulutusluotot arkisiin tarpeisiin\nJoustoluotto on joustava vaihtoehto\nAsuntolainat ja muut vastaavat lainat\nLähes poikkeuksetta asuntolainaa hakiessa tarvitsee takaajan tai vaihtoehtoisesti riittävästi kiinteää omaisuutta, joka toimii takauksena. Se on yksi tälle lainatyypille ominainen piirre. Perinteisesti juuri nämä lainat hankittiin ennen pääasiallisesti suoraan pankista, tai muutamassa pankissa käymällä.\nNykyään vertailu on kuitenkin tehty helpommaksi ja lainaa harkitseva voi saada huomattavaa apua päätöksensä tueksi Creditumin vertailusta, joka löytää parhaat lainat useiden pankkien ja muiden luottolaitosten joukosta. Enää ei ole tarpeen kiertää pankkeja tai pyytää verkkopankkien kautta useita eri tarjouksia, mikä saattaa olla joskus hyvinkin työlästä.\nKulutusluotot arkeen ja ylellisyyteen\nKulutusluotto on sopiva ratkaisu esimerkiksi auton hankintaan, lomamatkan maksamiseen, tai vaikka hieman arvokkaamman elektroniikan ostamiseen. Kulutusluotolla ostetaankin usein melko arvokkaitakin hankintoja, ja siksi niitä on sekä vakuudellisia että vakuudettomia.\nVakuudelliset kulutusluotot tulevat kyseeseen etenkin silloin, kun luoton määrä on kovin korkea. Pienempiä kulutusluottoja voi saada usein vakuudettomina. Kaikki nämä kulutusluotot maksetaan yleensä takaisin tasaerinä, jotka sisältävät sekä lyhennyksen, että koron. Luoton takaisinmaksuaikaan pystyy usein vaikuttamaan, mutta pidempi maksuaika tuottaa lähes aina enemmän korkoja ja lainanhoitokustannuksia.\nJoustoluotto – joustaviin tarpeisiin\nJoustoluotto on kulutusluoton jonkin verran joustavampi muoto. Se toimii muuten kuten kulutusluotto, mutta sitä voi nostaa useammassa erässä, useampaan maksuun. Jos saa päätöksen vaikka 5000€ joustoluotosta, voi ensiksi nostaa vaikka 3000€ ja jonkin ajan kuluttua vielä 2000€ lisää.\nTakaisinmaksu ja takuut ovat periaatteessa samantapaiset kuin kulutusluotolla. Joustoluotto on asianmukainen vaihtoehto, jos tarvitsee lyhyehköllä aikavälillä luottoa useampaan eri maksutapahtumaan. Siis esimerkiksi jos tarvitsee luottoa pelkkään yhden auton hankintaan, se onnistuu myös kulutusluottona, eikä tällöin joustoluotto tuota välttämättä paljon lisäarvoa.\nLuoton hakemisen yleiset vaatimukset\nVoit hakea luottoa Creditumin kautta, jos täytät seuraavat ehdot:\nMikä on kulutusluoton ja joustoluoton tärkein ero?\nTiivistettynä tärkein ero kulutusluoton ja joustoluoton välillä on luoton nostamisessa, toisaalta eroa on myös luoton kestossa. Joustoluoton kohdalla voi nostaa luottoa useammassa erässä luoton kattosummaan saakka, kun taas perinteisessä kulutusluotossa saa luottosumman kerralla käyttöönsä. Kun lyhentää joustoluottoa, saa sitä vastaavasti nostaa uudelleen tarpeen mukaan luottorajaan saakka. Perinteinen kulutusluotto maksetaan yksinkertaisesti useimmiten tasaerissä pois, eikä se suoraan oikeuta nostamaan lisää luottoa. Jos yhden perinteisen luoton jälkeen tarvitsee lisäluottoa, on hakuprosessi tehtävä uudelleen, riippumatta siitä, onko se jo maksettu tai ei.\nMikä on vakuudellinen luotto ja milloin se tulee kyseeseen?\nVakuudellinen luotto on vakuudettoman luoton vastakohta. Luotonantaja vaatii useimmiten vakuuksia, jos lainasumma on korkea, tai on esimerkiksi useampia yhtäaikaisia lainoja. Vakuudelliseen luottoon luoton nostajan tulee saada takaajat tai vaihtoehtoisesti taata luotto kiinteällä omaisuudella, jos luotonantaja sen hyväksyy. Tämä kiinteä omaisuus voi olla esimerkiksi omistusasunto. Vakuutena siis toimivat maksukykyiset takaajat tai joissakin tapauksissa voidaan hyväksyä myös kiinteän omaisuuden osittainen arvo vakuudeksi. Usein pienimmät luotot ovat vakuudettomia, mutta summan kasvaessa hiemankin korkeammaksi joutuu yleensä hankkimaan luotolle vakuudet.\nMikä luottotyyppi sopii yksittäiseen ostosuoritukseen?\nYksittäiseen ostosuoritukseen tai hankintaan sopii yleensä parhaiten kulutusluotto. Tämä toimii, jos hankinta ei ole äärimmäisen kallis ja kaikki mahdolliset suuremmat maksut ovat ennalta tiedossa. Jos sinulle on koitunut lisäksi yllättäviä kustannuksia, on joustoluotto hyvä vaihtoehto, koska sitä saa tarvittaessa nostaa luottoa lisää luottorajaan asti. Joustoluottoa hakiessa on tärkeää osata valita sopiva luottoraja, jotta se on tarpeeksi kattamaan esimerkiksi mahdolliset lisäkustannukset. Jos taas hankinta on erityisen kallis, voi turvautua perinteisempiin lainoihin ennemmin kuin eri tyyppisiin kulutusluottoihin.\nKuinka paljon enimmillään voi saada joustoluottoa?\nJoustoluottoa voi usein saada useampia tuhansia, mutta pankit ja muut luotonantajat tarkastavat aina luotonottajan takaisinmaksukyvyn, ja arvioivat muun muassa tämän perusteella luoton määrää. Tällöin suurin mahdollinen määrä, jonka joustoluottoa voi saada, eroaa mahdollisesti suurestikin eri henkilöiden välillä. Kaikki eivät saa välttämättä joustoluottoa lainkaan ja toiset voivat saada suuriakin summia. Suurinta mahdollista luoton määrää on siis aika lailla mahdotonta arvioida yksilötasolla, koska se voi poiketa hyvinkin suuresti esimerkiksi työtilanteesta ja maksukyvystä riippuen. Tähän kysymykseen, ei siis ole suoraa tai yksiselitteistä vastausta.\nKetkä voivat saada kulutusluottoa?\nKulutusluottoa voi saada, jos luoton hakijalla on säännölliset palkka- tai eläketulot. Eri luotonantajilla saattaa olla näiden lisäksi muita kriteerejä, kuten jokin tietty alaikäraja, joka on yleistä täysikäisyyttä korkeampi. Kuitenkin tärkeintä luoton saamiselle on säännölliset tulot ja puhtaat luottotiedot, niillä pääsee usein jo varsin pitkälle luotonhaussa. Luottotiedoista pitää muistaa se, että ne ovat yhtä lailla verkkotoimijoiden arviointikriteeri, kuin perinteisten pankkien. Kannattaa siis huomata, että luottoa ei siis saa huonoilla luottotiedoilla sen helpommin verkon kautta kuin perinteisestä pankista.\nMilloin voi käyttää Creditum lainavertailupalvelua?\nEri lainanvertailupalveluita kannattaa käyttää hyväkseen kun haluaa löytää mahdollisimman hyviä luottotarjouksia 2 000-60 000 € lainoille. Lisäksi Creditumin käyttö on ilmaista, eikä vaadi sen ohella sitoutumista mihinkään. Palvelua voivat käyttää kaikki vähintään 20 vuotta täyttäneet, joiden vuositulo on yli 10 000 €. Myöskään julkisia maksuhäiriömerkintöjä ei saa olla, jotta palvelua voisi käyttää. Vertailupalvelu hakee yli 20 luottoalan toimijan tarjoukset, jolloin saat nämä käyttöösi todella pienellä työllä omatoimiseen vertailuun nähden ja varsin nopeasti sen jälkeen kun olet lähettänyt lomakkeen.\nEtusivu » Kulutusluotto » Luotto – mitä eri luottotyyppejä on olemassa


Skapat Energia laajentaa Viroon | ENERGIAMEDIA\nSkapat Energia laajentaa Viroon\nSeptember 23, 2013 September 23, 2013 kerttuvali\nSuomalainen, energia-alan puolueeton asiantuntijayritys Skapat Energia Oy hakee uutta kasvua laajentamalla toimintaansa Viroon. ”Nyt kun oppirahat on Ruotsissa maksettu ja selvitykset Virossa tehty, on aika ryhtyä toimenpiteisiin”, Tommi Vekka toteaa.\nViron sähkömarkkinat vapautettiin vuoden 2013 alussa, joten on aika jatkaa laajentumista Itämeren alueella strategiamme mukaisesti”, Skapat Energia Oy:n toimitusjohtaja Tommi Vekka Hämeenlinnan pääkonttorista kertoo ja jatkaa: ”Toisaalta Viroon on helppo mennä, toisaalta maan kulttuuri ja päätäntämekanismi ovat hyvin erilaiset kuin meillä Suomessa.”\nVirossa Skapat Energia Eesti Oü:n toimintoja johtaa myyntijohtaja Jaakko Vaahtoniemi. Ensimmäiset asiakassopimukset on solmittu, ja lähitulevaisuus näyttää erittäin lupaavalta. ”Tarjoamme jatkossa samaa tuoterepertuaaria kuin täällä Suomessa eli sähkönhankinnan lisäksi tarjoamme energiankäytön järkeistämiseen liittyviä palveluja. Tavoitteena on noin miljoonan euron liikevaihto muutamassa vuodessa”, Tommi Vekka toteaa.\nSkapat Energian ruotsalainen tytäryhtiö Skapat Energi Ab perustettiin vuonna 2008. Ruotsissa 10 hengen tiimi palvelee 1200 asiakasyritystä. Yrityksen liikevaihto on 10 miljoonaa Ruotsin kruunua, ja sen toiminta kasvaa tasaiseen tahtiin. Myös Ruotsissa tarjotaan samaa laajaa palvelupalettia kuin Suomessa.\nSeuraavaksi Skapat Energian tähtäimessä ovat muut Baltian maat, kuten Latvia ja Liettua, sekä Pohjoismaista Tanska ja Norja, joissa sillä jo on orastavaa toimintaa.\nSkapat Energia Oy on perustettu vuonna 1998. Sähkönhankinnan lisäksi se konsultoi energiankäyttöön ja -tehokkuuteen liittyvissä asioissa. Suomessa Skapat Energialla on noin 20 000 asiakasta yritys- ja kuntasektorilla. Yrityksen liikevaihto on 6,7 miljoonaa euroa, ja se hallinnoi asiakkaittensa lukuun noin 3,2 TWh sähköä vuodessa.\nSkapat Energia Oy, Yleiset uutiset. permalink.\n← Kivihiilen ja maakaasun hinnat laskivat toisella vuosineljänneksellä\nSelvitys: Siirtyminen kivihiilestä puuhakkeeseen tuo työpaikkoja ja kasvattaa taloutta →


Betoninen jätevesipumppaamo | Pipelife\nRAAHEN UUSI BETONIPUMPPAAMO KULJETTAA JÄTEVEDET KÄSITTELYLAITOKSELLE\nbetoninen jätevesipumppaamo pipelifelta\nUrakoitsija Maanrakennus E.Majava Oy\nLoppuasiakas Raahen Vesi Oy\n– Meidän vesihuoltotiimi otti haasteen vastaan ja alkoi miettimään kohteen kokonaisvaltaista rakennesuunnittelua ja pumppaamon teknistä toteutusta. Suunnittelu tehtiin tiiviissä yhteistyössä tilaajan kanssa, jotta löydettiin ratkaisu, mikä täyttää kohteen tarpeet ja asiakkaan omat standardit, kertoo Pipelifen vesihuollon asiakasvastuupäällikkö Jaakko Kiiskilä.\nKohteeseen asennettiin Pipelifen ensimmäinen betoninen jätevesipumppaamo. Betoni valikoitui materiaaliksi asennuspaikan haastavien olosuhteiden vuoksi.\n– Kohteessa korkea pohjavesi ja suuret vesimäärät toivat oman haasteensa toteutukselle. Pyörittelimme eri materiaalivaihtoehtoja suunnittelupöydällä ja päädyimme betonirakenteeseen säiliön osalta. Betoni materiaalina poisti pumppaamon ankkuroinnin tarpeen, kertoo Kiiskilä.\nBetoninen pumppaamo oli myös Raahen vedelle uusi toteutustapa.\n– Olen ollut alalla reilut parikymmentä vuotta ja tähän mennessä pumppaamot on toteutettu lasikuitu tai PEH-säiliöinä. Betoninen pumppaamo oli uniikki ratkaisu vähän meille kaikille, mutta materiaalivalintaa puolsi betonin kestävyys, paksut seinämävahvuudet ja se, ettei siihen tarvita erillistä ankkurointia. Betoniin on myös helppo kiinnittää pumput ja kannakoida putket, sekä päivittää tekninen laitteisto, jos siihen vuosien saatossa tulee tarvetta, kertoo Raahen Veden toimitusjohtaja Esa Seppänen.\nAsennus vaati monen osaajan yhteistyötä\nPumppaamon asennus vaati monen osaajan työpanoksen. Suunnittelu, tekninen toteutus ja käyttöönotto tehtiin Pipelifen ja Raahen veden asiantuntijoiden tiiviissä yhteistyössä. Valvojana kohteessa toimi Raahen Veden vesihuoltoinsinööri Jussi Lumiaho. Urakoitsijana kohteessa toimi Maanrakennus E.Majava Oy.\n– Kohteeseen tehtiin teräsponttituenta kaivannon ympärille. Kun kaivanto oli saatu määräsyvyyteen ja oikeaan korkoon, asennettiin betonielementit paikalleen. Sen jälkeen täytettiin kaivannon pohjaa, jotta Pipelifen porukka pääsi asentamaan pumput ja putket elementin sisään, kuvailee työmaapäällikkö Jukka-Pekka Mikkilä Maanrakennus E.Majava Oy:stä.\n– Kun pumppaamo oli saatu valmiiksi, vuorossa oli kohteen viimeistely ja uuden pumppaamon liittäminen verkostoon. Liittäminen oli hidasta, sillä pelkästään painelinjan tyhjentämisessä meni neljä tuntia. Lopulta saimme tehtyä liitokset onnistuneesti ja seuraavana päivänä purimme vanhan pumppaamon pois, jatkaa Mikkilä.\n– Käyttöönotto oli laajuutensa vuoksi haastava, mutta hyvillä ennakkovalmisteluilla pystyimme yhdessä saavuttamaan tavoitteet. Saimme yhteistyössä urakoitsijan ja asiakkaan kanssa otettua pumppaamoon käyttöön ilman ylivuotoja, iloitsee Pipelifen vesihuollon projektipäällikkö Onni Töyrylä.\nRaahen vedellä on jo vuosikymmenten kokemus Pipelifen kanssa tehdystä yhteistyöstä. Yhteistyö sujui tässäkin projektissa.\n– Yhteistyö projektissa on sujunut hyvin. Kaikki asiat on ratkenneet yhdessä keskustelemalla. Jaakko ja Onni ovat tuoneet Pipelifelle selkeästi uudenlaista osaamista ja ovat ammattimiehiä jätevesi- ja pumppaamopuolella. He osaavat työnsä hyvin ja on voitu luottaa, että hommat hoituvat, kehuu Seppänen.\n– Hanke oli kokonaisuutena mielekäs. Betoni raaka-aineena oli uusi, joten toteutuksesta saatiin monia oppeja tulevaisuutta varten ja seuraavaan projektiin olemme jälleen paljon viisaampia. Mielellään tehdään vastaavia projekteja lisääkin, pohtivat Kiiskilä ja Töyrylä.


Yksityinen Nakkiretki eläinten kanssa - HUTKO Laama- ja eläintila\nNyt voi varata omalle porukalle yksityisen Nakkiretken eläinten kanssa! Yksityisen nakkiretken reitti ja sisältö on sama kuin yleisillä Hutkolla järjestettävissä Nakkiretkissä. Retkellä on könttähinta jolla retkelle voi osallistua 1 - 6 osallistujaa. Ryhmän koko voi olla suurempikin, lisähenkilöistä veloitetaan normaalin osallistumismaksun verran. Retken varaus tapahtuu valitsemalla itsellesi sopiva päivä ja kellonaika, jonka jälkeen klikkaat painiketta "pyydä tarjous". Tilaus jää avoimeksi tilaukseksi. Tarkistamme ajankohdan sopivuuden meidän kannaltamme. Tarkistuksen jälkeen lähetämme tilaajalle maksulinkin vaelluksen maksua varten, jolloin tiaus astuu voimaan.\nKäytettävissä on kaikki samat vaelluseläimet kuin yleisillä Nakkiretkillä. Voit täyttää haluamasi vaelluskaverit etukäteen tilausta tehdessäsi lisätietoja kohtaan tai valita vaelluskaverit vasta paikan päällä. Muistathan mainita lisätietoja kohdassa myös mahdolliset ruokarajoitteesi.


Parempi tiistai, i hope so. - SisustusUnelmia\nParempi tiistai, i hope so.\nEilinen päivä oli töiden puolesta ihan katastrofaalinen, sarjassamme niitä aamuja jolloin olisi syytä painaa herätyskello kiinni, laittaa puhelin äänettömälle ja jäädä kotiin nukkumaan. Tuntui, että mikään ei luistanut ja mikään ei mennyt niinkuin pitää. Onneksi sentään työkaverit ovat mitä ihanempia. Onneksi tänään kellon lyödessä 16.00 alkaa tämän naisen joululoma. Kauan kaivattu loma, jotta taas jaksaa alkuvuoden kiireisimmän työrupeaman.\nOletteko te löytäneet Riverdalen tuotteet, minä olen ja ne ovat valloittaneet myös minut. Odotankin innolla joulunjälkeisiä allenusmyyntejä kera upeiden tarjousten.\nJa haluan toivotella jälleen kerran uudet lukijat tervetulleiksi. Jokaikinen päivä on ilo lukea kommenttejanne, ne saavat huononkin päivän näyttämään valoisemmalta.\nLähettänyt Johanna klo 8.33\nAnna 21. joulukuuta 2010 klo 8.43\nIhana lukea aamutuimaan kaunis postaus <3\nAnonyymi 21. joulukuuta 2010 klo 10.12\nIhanaa ja rentouttavaa joululomaa! Minulla viela kaksi paivaa taman paivan jalkeen... Natti tuo sydan-koriste!\nMarika 21. joulukuuta 2010 klo 11.06\nTuollaisia aamuja vierailee täälläkin aina joskus! Riverdale on löydetty, samaisia sydämiä löytyy meiltäkin ja keittiön uusi kello on myös samaa merkkiä.\nOikein ihanaa lomaa, mulla on vielä tämä ja huominen töitä:(\nMaria 21. joulukuuta 2010 klo 12.40\nVvoih, toivottavasti tämä päivä on valoisampi! Joskus vaan jotkut päivät menee heti aamusta poskelleen, mutta sen jälkeen voi lohduttaututa, että onneksi näitä päiviä on harvoin :)\nIhana tuo teidän päiväpeitto? Muistatko mitä merkkiä se on ja mistä ostettu? Todella kauniin värinen, olisko shamppanja?\nOikein ihanaa lomaa ja paljon kallisarvoisia hetkiä perheen kanssa! <3\nMerja K 21. joulukuuta 2010 klo 14.30\nJoskus olisi tosiaankin vaan parempi jäädä vällyjen alle, mutta onneksi huonoista päivistä on tapana selvitä :)\nIhanaa, että sinulla alkaa loma. Oikein rentouttavaa lomaa!\nsarppa 21. joulukuuta 2010 klo 14.32\nIhana makkari! <3 <3 Tuo päiväpeitto on todella KAUNIS!Oih!\nJohanna 21. joulukuuta 2010 klo 15.53\nAnna: Kiva kun viihdyt blogissani.\nRags: SInunkin lomasi häämöttää jo ihan nurkan takana, kivaa. Ihanaa joulunaikaa sinulle <3\nMarika: Äkkiä ne päivät menee ja sinullakin loma koittaa <3\nMaria: Se on ostettu Ruotsista Haaparannasta ja kaupasta nimeltä Rusta. Merkkiä en kyllä nyt muista. Päiväpeitto on kaksipuolinen, toinen puoli sellainen tumman ruskea ja tämä mikä kuvassakin näkyy sellainen shampanja varmaan lähimpänä.\nMerja K: Onneksi kaikesta aina selviää. Kiitos rentoudun kyllä :) <3\nSarppa: Voi kiitos. <3\nAnonyymi 21. joulukuuta 2010 klo 17.54\nJaahas, kello on lyönyt jo 16 ja oot päässyt lomalle!:D Miltäs nyt tuntuu?;) Sain ostettua tänään viimesetki lahjat. Nyt voi alkaa hyvillä mielin odottelemaan jouluaattoa ja ihania jouluruokia, nam!\nJohanna 21. joulukuuta 2010 klo 18.10\nPiia: Juu, lomilla ollaan, puhelimeen on laitettu lomatiedote, joten sekään ei enää häiritse joulurauhaa :) Huomenna joululahjaostoksille, kivaa, tekis kyllä jo mieli tänäänkin lähtä :)\nMarita 21. joulukuuta 2010 klo 19.35\nUnohda ikävät työasiat ja nauti lomastasi ja kiireettömistä aamuista! Sinä jaksat ilahduttaa meitä lukijoita kauniilla postauksillasi!\nEsmeralda 22. joulukuuta 2010 klo 20.06\nKaunis kurkistus huoneeseen! ♥\nJohanna 22. joulukuuta 2010 klo 20.40\nMarita: Unohdan. Kiitos ihanasta kommentista jälleen <3\nEsmeralda: Välillä täytyy hakea uusia kuvakulmia ;)


Arvostelussa Battlefield 3 - Battlefield 3 - Artikkelit - Gaming.fi\nArtikkelit > Battlefield 3\nArvostelussa Battlefield 3\nBattlefield 3 / 16.12.2011 16:52 / Kirjoittanut Jasonii\nKäyttöjärjestelmä:Windows 7 64-Bit\nProsessori: Quad-Core CPU\nGrafiikka: Nvidia GeForce GTX 560 / ATI Radeon 6950\nProsessori: Intel i5 750\nNäytönohjain: ATI Radeon HD 5770\nBattlefield 3 saapui suurella ryminällä pelaajien keskuuteen lokakuussa. Peliä luvattiin kehittää ensisijaisesti PC:lle, mutta myöhemmin puheet pyörrettiin. Battlefield 3:sta piti tulla myös enemmän Battlefield 2:n seuraaja, kuin Bad Companyn uusi osa, mutta kuinka tässä kävikään? Gaming.fi otti Battlefield 3:n ja sen ensimmäisen karttapaketin, Back to Karkandin lahjomattomaan testipenkkiinsä ja kaivoi pelin sisimmän olemuksen kaikkien luettavaksi.\nTarina seuraa monista elokuvista ja peleistä tuttua juonta, jossa päähenkilö on kuulusteltavana seurauksena teoistaan. Kysymysten lomassa pompitaan erinäisissä taisteluissa ja tapahtumissa muistikuvien ohjaamana. Juonellisesti tämä on tietenkin helppo ratkaisu, sillä kyseisellä verukkeella pääsee tarjoamaan pelaajalle monipuolisia kokemuksia ilman, että asioiden välille tarvitsee rakentaa sen kummempaa siltaa kerronnallisesti. Metodi on hieman ylikäytetty nykyään ja muistuttaakin hyvin läheisesti Call of Duty: Black Opsin yksinpelin rakennetta.\nPeliin on lisätty uusia tekniikoita, temppuja ja ominaisuuksia, joiden avulla siitä ollaan saatu hieman omaperäisempi kilpailijoihin verrattuna. Tuhoutuva maasto on yksi niistä, mutta myös pienempiä yksityiskohtia on viilattu, jotta saavutettaisiin riittävä autenttisuuden taso. Erikoispiirteitä lisäämällä pelistä onkin saatu mukavan omalaatuinen ja ideoiva. Valitettavasti osa näistä lisäyksistä on ennemminkin rasite. Esimerkiksi lentoon lähtiessä suoritetaan lentoonlähtötarkastus, jossa pelaaja vilkuilee ympäriinsä ja tutkii toimivatko siivekkeet. Näppäinten opettelun kannalta tekniikka on näppärä, realistisuuden kannalta ei niinkään.\nKun pelimoottorina on FrostBite 2.0, ei kenenkään luulisi ihmettelevän pelin kauneutta. Kuitenkin monessa kohdassa pelin maisemat jopa säväyttivät kauneudellaan ja tunnelman pysyvyyden takaa tietenkin aivan uskomattoman loistava äänimaailma. Maisemien ja tehtävien vaihtuessa peli on yksinkertaisesti yksi kauneimmista peleistä, joita on tähän asti julkaistu. Taistelutilanteet eivät ole koskaan tuntuneet yhtä aidoilta - ainakaan grafiikkojen tai äänimaailman puolesta.\nKauneudesta huolimatta yksinpelin alta puskee selvästi tunne, jossa peli ohjaa pelaajaansa kädestä pitäen. Kaukaiselta tuntuvat ajat, jolloin pelaaja sai tehdä oikeasti omia ratkaisuja pelin kulun suhteen. Välillä on suorastaan raivostuttavaa, kuinka peli ottaa pelaajan ohjat omiin käsiinsä ja käytännössä estää kaikki muut mahdolliset toiminnot, kuin eteenpäin liikkumisen ja hiirellä tuijottelun.\nMyös monia tehtäviä pelatessa huomaa, kuinka taistelusta selviää ainoastaan toteuttamalla kohtauksen kuten pelintekijät ovat sen suunnitelleet. Osassa tehtävistä vihollissotilaita tulee loputtomasti, kunnes pelaaja ampuu kaksi vihollista, jotka peli on mukavasti merkannut suurilla oransseilla neliöillä. Valitettavasti nämä kohtaukset eivät jääneet yksittäistapauksiksi, vaan samanlainen prosessi jatkui pelin edetessä useaan eri otteeseen. Tämän lisäksi peli kärsii joistain bugeista, jotka paljastuvat varsinkin pelin putkimaisuuden johdosta. Pelaaja saattaakin löytää itsensä tilanteesta, jossa jokin ei vaan yksinkertaisesti toimi ja ainut tapa korjata asia on ladata peli aikaisemmasta checkpointista.\nKokonaisuudessaan yksinpeli on upealta näyttävä ja kuulostava näytös, joka kuitenkin kärsii aikakautensa ongelmista, siis siitä kun pelistä tehdään liian suoraviivainen. Maisemat ovat kuitenkin niin kauniita, että pelin tunnelma pysyy hyvänä alusta loppuun saakka. Yksinpelillä ei hirveästi uudeelleenpeluu-arvoa ole, mutta kertaalleen pelattuna se tarjoaa mukavan ja monipuolisen toimintapläjäyksen.\nYksinpelin lisäksi Battlefield 3 tarjoaa mahdollisuuden taistella tehtäviä läpi myös kaverin kanssa. Co-op-tehtävissä taistellaan samantapaisissa tehtävissä kuin yksinpelissäkin, mutta taistelupari vierellä. Co-op-tehtävien suorittaminen avaa uusia lisävarusteita moninpeliin, sekä mahdollistaa kaverin kanssa toiminnan harjoittelun, esimerkiksi helikopterilla taistellessa.\nBattlefield-pelisarja on aina ollut massiivinen moninpeli, jossa sotilas pääsee käyttämään sotalaitteistoa maasto-ajoneuvoista panssarivaunuihin ja hävittäjiin saakka. Battlefield 3 ei linjasta poikkea ja siitä löytyy laitteistoa taas isolta skaalalta, kun paluun tekevät myös hävittäjät, joita moni kaipasi jo Bad Companyn aikaan.\nUlkoisesti suurin muutos moninpelissä on tietenkin pelaajien keskuudessa paljon kiistelty Battlelog-ominaisuus, joka korvaa perinteisen alkuvalikon ja pelipalvelinvalikon internet-portaalilla. Idea on mielenkiintoinen, mutta toimiva, varsinkin verrattuina eräisiin viime vuosina julkaistujen pelien palvelinselaimiin, jotka ovat toimineet vaihtelevan huonosti. Pelipalvelimet päivittyvät listaan nopeasti ja filttereitäkin on moneen lähtöön. Portaalin kautta voidaan pitää yhteyttä myös ystäviin, seurata omia statseja tai vaikkapa perustaa oma peliyhteisö. Kaiken hyvän lisäksi Battlelog ja Origin huolehtivat siitä, että pelaajan peli ja pluginit ovat päivityksissä ajantasalla. Kaikki löytyy kätevästi yhdestä portaalista - ja sitä voi käyttää vaikkapa matkapuhelimella niin halutessaan.\nTäysin ongelmaton Battlelog ei ole. Originin päälläolopakko tekee systeemistä hieman turhauttavan, kun pelin käynnistäminen vaatii useita eri ohjelmia ja sovelluksia. Myös mahdolliset tekniset ongelmat palvelinpuolella saattavat lamauttaa kaikkien pelaamisen kokonaan. Näin loistava idea on kuihtunut tyydyttäväksi ratkaisuksi. Jos edellämainittuihin ongelmiin sekä tiettyihin rajoituksiin paneudutaan kunnolla päivitysten muodossa, on Battlelogilla mahdollisuus olla seuraavan valikkosukupolven kunniakas esi-isä.\nTietyt asiat vaivaavat pelin käynnistymisenkin jälkeen, kun varsinkin valikot on jätetty puolivalmiin tuntoisiksi (konsolimaisiksi?). Äskettäin päivityksessä paranneltu squad-järjestelmä tuntuu vieläkin hieman kömpelöltä ja spawnipaikan valitseminen ei onnistu kartasta valitsemalla. Kaiken lisäksi valikot eivät ole aina edes käytettävissä, vaan niitä pääsee käyttämään vasta spawnattuaan.\nMoninpeli tarjoaa mitalien ja arvonimien kerääjille töitä pidemmäksikin aikaa, sillä suurin osa varusteista ja lisälaitteista on jonkinlaisen saavutuksen takana. Lisävarusteita kerätään niin arvonimen, tappojen kuin pisteidenkin avulla. Mahdollisuuksia on monia, sillä aseisiin voi vaihtaa haluamansa tähtäimen, äänenvaimentimen tai vaikkapa taktisen valon. Myös ajoneuvot on otettu mukaan tähän unlock-rumbaan, kun osa ajoneuvojen ominaisuuksista aukeaa vasta tietyn pistemäärän jälkeen.\nErikseen lisävarusteista tarvitsee ihmetellä taktisten valaisulaitteiden ideaa. Käytännössä tämä lamppu häikäisee vastustajasi vaikka kirkkaassa päivänvalossa, tehden vihollisesta käytännössä sokean lampunkantajaa päin katsoessa. Sama ominaisuus on myös lasertähtäimissä, jotka vaikeuttavat takaisin ampumista huomattavasti. Vaikka taskulamput paljastavatkin niiden käyttäjänsä, silti täytyy ihmetellä, mitä moiset lisälaitteet tuovat pelille. Luvassa on lähinnä kiroilua ja hammasten kiristystä, kun lampun käyttäjiä vastaan ei ole mahdollista ottaa rehellistä tulitaistelua - missä ovat taktiset aurinkolasit?\nLisäksi ihmetystä herättää idea, joka tekee aloittelijan ajoneuvoista heikompia kuin mitä ne ovat kokeneemman taistelijan käsissä. Jo pelkkä kokemus tuo ansioituneemmalle taistelijalle etulyöntiasemaa, mutta miksi aloittelijan täytyy olla myös teknisestikin altavastaaja? Tämä ongelma korostuu varsinkin taivaalla, kun peliä enemmän pelanneella on lukittavia ohjuksia, eikä vasta-alkajalla ole edes flareja, joilla torjua niitä.\nItse pelattavuus Battlefield 3:ssa on hyvää tasoa. Edellämainittuja huomioita lukuun ottamatta pelaaminen on nautinnollista, ja sanotaan se nyt vielä kerran; uskomattoman hyvännäköistä. Hitboxit tuntuvat olevan suhteellisen hyvin paikoillaan ja peli toimii moitteettomasti. Teknisesti peli on kuitenkin aika raskas, joten laitteiston täytyy olla kunnossa ennen kuin taistelusta pääsee nauttimaan täysin siemauksin. Positiivista on kuitenkin se, että kartat latautuvat mukavan nopeasti, joten suurempia odotteluja pelissä ei ole. Tuhoutuva ympäristö antaa oikeasti mahdollisuuksia uusille hyökkäys- tai ampumissuunnille ja tekee taisteluista monipuolisempia.\nMyös kartat edesauttavat autenttisuuden tuntua, kun taisteluympäristöt ovat hyvin suunniteltuja ja kuvattuja. Metsän siimeksessä tuntuu oikeasti metsältä, kunnes kaikki puut on kaadettu pommien ja muun väkivaltakoneiston ansiosta. Mukana on myös ahtaita kaupunkikarttoja, joiden intensiivinen taistelu ja tunnelma ovat kohdallaan. Suurin osa kartoista on komeuden lisäksi myös toimivia taisteluympäristöjä, eikä isompia lapsuksia kenttäsuunnitteluun ole jäänyt.\nVanhoja pelaajia miellyttävät varmasti joulukuussa myös PC:lle ja Xboxille julkaistu karttapaketti, jossa on mukana vanhoja Battlefield 2 -karttoja. Nämä kyseiset kartat tuovat useammalle vanhalle konkarille melkein kyyneleen silmään muistojen muodossa, kun uudelleen masteroidut legendaariset kartat tarjoavat rakasta, tuttua taistelua uusien mausteiden kera. Frostbite 2 -pelimoottorin grafiikat tuovat vanhoille kartoille aivan uusia ulottuvuuksia, eikä Wake Islandia ihastellessa voi muuta kuin huoahtaa kartan kauneudelle. Aivan suoria kopioita kartat eivät ole, mutta muutokset ovat auttaneet alkuperäisten ongelmissa ja vanhat klassikot ovatkin paremmassa kunnossa kuin koskaan ennen.\nBattlefield 3 oli yksi vuoden odotetuimmista peleistä ja se ottikin paikkansa melko vakuuttavasti. Valitettavasti monia pelillisiä seikkoja on kuitenkin uhrattu ulkoasun takia. Uhrauksista huolimatta, Battlefield 3 on yksi vuoden parhaimmista pelijulkaisuista, vaikkakaan se ei lämmitä kaikkia Battlefield-veteraaneja, jotka odottivat julkaisusta seuraajaa Battlefield 2:lle.\n+ KOMEAT grafiikat\n+ LOISTAVA äänimaailma\n+ Tuhoutuva maasto\n- Pelilliset uhraukset\n- Yksinpelin putkimaisuus\nLisää parempilaatuisia kuvia, paremmilla grafiikoilla (kiitokset kuvista iArskalle):\nSingolla ei kyllä enää tee hevon helvettiäkään. Pitää ampua vihua päähän että kuolee yhestä. Tämä vituttaa sen takia, koska pitää saaha se 50 tappoo niillä singoilla. Koko engi on iha perseestä.\nSillä kuuluu tuhota ajoneuvoja josta puolestaan tulee tappoja. Ei suoraan jalkaväkeen.\nSillon ku niitä tappoja pitää saaha nii olkoon vaikka koira niin sitä ammutaan perkele. Jos ei sinko tapa ihmistä ku ammutaan korvan juureen nii jossain vikaa. Mutta kunhan oon saanu tuon viimesen engiaseen, niin tuskin pelaan engillä pitkiin aikoihin.\nMitä järkeä sitten sen hankkimisessa on jos et aio käyttää sitä?\nHyvä arvostelu =) Btw mulla on sama prossu mikä testilaitteistossa. :D\nSe vaan pitää olla, muuten tuntuu että jotain puuttuu.\nLuulin sillon pelin julkasun aikoihin, että siinä menisi jotenki suhteellisen pitkään ennenku saa kaikki classit vedettyä ainaski kerran läpi, mutta yllätyin ku ne oli jo parissa viikossa pelattu.\nOnko kukaan tietoinen tämmösestä ongelmasta: ennen kirjautumispalvelimien alasmenoa BF3 on toiminut ostosta asti moitteetta. Mutta nyt ilmaantu semmmonen, kun pääsen serverille niin 2 min ja potkitaan sieltä aina punkbusterin takia pois, aina erillä viestillä. Yksi viesti on tuommonen: Game disconnected: you were kicked by PunkBuster. Stated reason: PunkBuster kicked player 'Finsnipa' (for 5 minutes) ... Ignoring MD5Tool Queries\nOnko kellään tätä samaa ongelmaa...?\nPunkbuster service ja setup on päivitetty moneen kertaan tuon jälkeen mut ei auta.\nViestiä on muokattu: 17.12.2011 12:51\nTuleeko tää aina samalla servulla?\nIhan sama missä servulla olet, niin potkii ulos..\nOuto arvostelu. Oon erimieltä monessa asiassa. Eniten ihmetyttää mitenarvostelija ei valittanut lagista, tökkimisestä ja kaatuilusta, jotka tuntuvat olevan lähes kaikilla ongelma?\nAikuisten oikeestaan pahin moka täs pelissä on kunnollisen manuaalin puuttuminen...\nNyt en kyllä käsitä mitenkä täs pelis voi tarvita manuaalia. Sen verta simppeli konsolipeli ettei toista. Nimi tuli pojilla vain väärin. Bad Company 3 olisi ollut aivan oikea nimi tälle.\nNo mitäs jos arvostelijalla ei ollut sitä ongelmaa?\nItte oon pelannu nyt 60tuntia ja lagia ei ole ollut, ei töki ja kaatunut on ehkä pari kertaa mutta silloinkin on mennyt koko servu nurin.\nIhmisillä on sen verta erilaista rautaa että on vaikea tehä peliä, joka alusta alkaen toimis täydellisesti. Käsittääkseni nämä patchit ovat kuitenkin parantaneet tilannetta?\nArvostelijalla kaatui peli koko testiaikana vain kerran, joka silloinkin johtui palvelimen kaatumisesta. Varsinkin PC puolella kaatuilun oikeita syitä on vaikea löytää, vaikka pelin pitäisikin olla niin vahva, että toimisi moitteettomasti kaikilla alustoilla. Suurempia kokemuksia tästä ei kuitenkaan ollut itselläni, eikä lähipiirillä, joten enempää tietoutta asiasta ei ole. Myös eri foorumeita selatessani, en ole törmännyt kovinkaan suureen ongelmien määrään, mutta yksittäisiä ongelmia löytyy kyllä. Järjestelmällisiä virheitä, kuten esimerkiksi RAGE:n julkaisussa ei kuitenkaan ole ilmaantunut.\nTäytyy kuitenkin muistaa, että arvostelu on aina loppupeleissä arvostelijan henkilökohtainen mielipide, vaikkakin yritänkin siitä laajentaa sitä kokemukseni ja pelimekaniikkojen tuntemisen perusteella.\nYhdestä asiasta olen kyllä samaa mieltä; Arvostelu on outo. Koko arvostelua kirjoittaessani minulla oli sellainen tunne, että kaikki pelin asiat oli hoidettu tyyliin; "Ihan hyvä, mutta..." tai "Erinomainen, mutta...". Tuntuu että kaikista asioista löytyy hieman paranneltavaa, tai kehitystyö on ollut erinomaista mutta viimeisessä käänteessä siinä on tehty ainakin omasta mielestäni virhe. Tämän takia arvostelua olikin vaikea kirjoittaa, kun tuntui siltä, että oikeastaan kaikkiin mekaniikkoihin olisi voinut pohjautua pidempäänkin, selittäen omien mielipiteiden taustat ja ajatukset, mutta silloin arvostelusta olisi tullut vähintäänkin gradun mittainen.\nTaskulampuista ajatustyötä pystyy valottamaan helposti, kun miettii mitä hyötyjä ja haittoja kyseisestä pelimekaniikasta on itse pelattavuudelle, tai kokonaisuudessa koko pelille. Valo on varmasti komean näköinen, tuore idea, mutta pelistä ei löydy niin pimeitä kulmia, että siitä olisi oikeasti hyötyä VALONA. Tuntuukin siltä, että sen ainoa hyöty on sokaistuttaa vastapelaajat (tai omat joihin valonkäyttäjä tuikkii), tehden heidän pelistään epämieluttavamman kokemuksen. Kyllä, tiedän että valo häikäisee oikeastikkin, tai paljastaa käyttäjän helpommin, mutta valo ei tuo peliin yhtään syvyyttä lisää, vaan käytännössä vaan huonontaa vastustajan pelikokemusta, kun joutuu kiroilemaan sokaisua. Valon ongelmallisuus johtuu varmasti osittain myös omasta pelityylistäni, jossa etenen nopeammin, näin ollen valon sattuessa vastaan, en saa sitä kaukaa ammuttua, vaan joudun katsomaan lamppua suoraan lähietäisyydeltä. "old school" gamerina olen tottunut, että peleissä on mahdollista mitata taitojaan muita vastaan, esimerkiksi 1on1-tilanteessa parempi voittaa. Valo vääristää tälläistä taistelua hirveästi, kun vihollinen näkeekin sinut, mutta itse voit vain arvailla mihin suuntaan luotia pitäisi lykkiä.\nNoniin. Tätä arvostelua on odotettu ja tän perusteella tulen ostamaan BF3:n.\nEdit: Nyt Lähti BF3 tilaukseen 34,45¤ ahvenanmaalta! Toivotaan että tulee pian.\nViestiä on muokattu: 18.12.2011 18:53\nConnectaaminen hidasta. Jos nyt verrataan vaikka Tf2 tai CSS ingame browseriin, connectaa suoraan eikä vetkuttele ja heitän jotain ihme erroreita joka toinen kerta. Ei ole tainnut elämäni aikana kertaakaan epäonnistua css connectaaminen muusta syystä kuin servun täynnäolemisesta/ei ole mappia koneella mikä servulla pyörii (tai vastaava). Onhan battlefield raskaampi peli, mutta ei tämä ole syy miksi joka toinen connect epäonnistuu, muutenki kökkö toiminta. Ja Originin kanssa ei ole ollut mitään ongelmia, vaikka sekin on perseestä - huono kopio Steamistä. Partyjen muodostamisessa aina ongelmia, jos lähtee battlelogista niin jää käyttäjä haamuilemaan sinne ja sittenku tulee takas niin party ei toimi ja pitää boottia battlelogia ja originia ainakin 5 kertaa jotta pääsee kaverin kanssa pelaamaan. Peli steamiin ja ingame browser niin saattaa jopa jaksaa pelata.\nSeuraavassa pätsissä voitas korvata koko saatanan lamppu vanhalla kunnon fläsynadella :D Paljon parempi ku joku helvetin auringon korvike.\nvoishan tuota peliä ihan hauskaa olal pelata jos se paska edes toimis. joka servulta lennän pihalle 1min joinaamisen jälkee aina eri syyllä.\nB2K ilmestymisen jälkeen ei oo laginu mulla, eikä kaatuillut. Ainoa Kaatuilu mitä tulee on se kun servun omistajat tulee pelaamaan hyvää peliä ja satut olemaan viimeiseksi tullut jolloin tulee "kick"\nConnectaaminen on sen takia hidasta kun olen asentanut pelin normi barracudalle enkä ssd:lle. Nää mapit on isoja kooltaan ja ymmärrän toki jos vähä lataamisessa kestää. Tosin, ei kestä enää toista kertaa. Kerta ladannu kartan ni jää sivumuistiin (kunnes käynnistät pelin uudestaan).\nEDIT: Mul on muuten ihan sama kokoonpano, pakko kysyä et paljonko oli fps ja millä grafiikoilla nää arvostelut on otettu? Mun mielestä noilla grafiikoilla miltä toi nyt näyttää ei voinu nauttia pelaamisesta verkossa, fps jotain 20-25. Mediumilla 60-70.\nViestiä on muokattu: 19.12.2011 13:55\nUskotteko että ATI Radeon HD 5450 on hyvät?\nContact » Mediatiedot » Rekisteriseloste » Käyttöehdot » Ylläpitäjät » Yhteistyössä » Palaute » Uutisvinkki » Hae ylläpitoon » RSS » 0.1413 sekuntia


Hakuehdolle s ei löytynyt artikkeleita.\nHaulla löytyi 1440 artikkelia\nAutot 1 - 20 / 1440 Sivu:\nAutotalli.comin koeajossa Skodan suurikokoinen katumaasturi Kodiaq 1.4 TSI -moottorilla ja nelivedolla varustettuna.\nOte artikkelista:Testikuski on kahden päijät-hämäläisen miehen, Anssi Siljanderin ja Ville Venton luoma videosarja, jossa koeajetaan muun muassa erilaisia uutuusautoja. Virallisena testikuskina toimii Anssi, jolla on vahvaa taustaa muun muassa ...\nKun auton ajotietokone kertoo kaasunkulutuksen kilogrammoissa sataa kilometriä kohden, tankkausasemalla sama ilmoitetaan suhteellisena litrahintana bensiiniin nähden ja Skodan omassa hinnastossa kuutiometreinä sataa kilometriä kohden, ei ihmekään jos kuluttaja kokee ...\nAutoilun markkinpaikka Autotalli.comin tilastot paljastavat suomalaisten etsivän dieselautoja huomattavasti aiempaa vähemmän.\nUusi autokaupan konsepti laajenee vauhdilla\nOte artikkelista:- AutoTeddyn ideana on tuoda autokaupan palvelut ihmisten koteihin ja työpaikoille. Palveleva AutoTeddy menee sinne missä autoapua tarvitseva ihminen on, AutoTeddy-konseptin perustaja Harri Sutinen kertoo.\nMuut, Kaarlo, Videot\nAutoilua ilman omistamista - Uusi liikkuvuuspalvelumme kokoaa aut...\nMuut, Yhteiskäyttöautoilu, Liikkuvuus, Yksityisleasing\nSuomen halvimman farmariauton saa nyt myös korotetulla maavaralla...\nOte artikkelista:Tavalliseen Loganiin MCV:hen verrattuna Stepwayn suurin ero on viisi senttimetriä suurempi maavara sekä 16-tuumaiset pyörät, jotka nostavat ajoasennon crossoverien tasolle. Maavaran (174 mm) kehutaan olevan parempi kuin monessa ...\nOte artikkelista:Toukokuussa rekisteröitiin 11 055 uutta henkilöautoa, mikä on 5,1 prosenttia viime vuoden toukokuuta enemmän. Koko kuluvana vuonna tammikuusta toukokuun loppuun mennessä ensirekisteröityjen henkilöautojen ...\nNahka- vai kangaspenkit? Mistä hyvät autonistuimet on tehty?\nEtsitkö kesäautoa? Tällaisen premium-avoauton saat alle 10 000 eu...\nOte artikkelista:Kevätauringon lämmittäessä kovakattoisen perheauton sisätilat miedon saunan lämpötilaan moni saattaa tulla pohtineeksi, olisiko avoauto sittenkin tulevalle kesälle mukavampi vaihtoehto.


Real Creatine - Aminopörssi\nKreatiini lisää fyysistä toimintakykyä peräkkäisissä, lyhytkestoisissa korkean intensiteetin suoritteissa!\nLataa lihaksiisi energiaa ATP-molekyylien muodossa – mitä enemmän ATP-molekyylejä saat, sitä vahvemmaksi tulet. Ne lisäävät räjähtävää voimaa ja maitohappojen sietokykyä. Sopii vaativaa urheilua harjoittaville.\nSisältö: 100 % kreatiinimonohydraatti\n09.12.2015 - Timo


Djokovic haluaa voittaa kaikilla alustoilla | Urheilu | Iltalehti.fi\nDjokovic haluaa voittaa kaikilla alustoilla\nMaanantai 31.1.2011 klo 12.04\nTennisässä Novak Djokovic uhkui itseluottamusta maanantaina juhlittuaan uransa toista Australian avointen mestaruutta aamuyön tunneille serbialaisten kansanlaulujen tahdittamana.\nDjokovic näytöstyyliin Australian avointen voittoon\n- Viimeiset kolme vuotta ovat olleet minulle ylä- ja alamäkeä. En ole löytänyt sellaista tasaisuutta ja itseluottamusta kuin olisi pitänyt. Vasta viimeisen kuuden kuukauden aikana olen päässyt sellaiseen tilanteeseen, jossa uskon pystyväni voittoon, Djokovic kertaili vuoden 2008 Australian avoimen voiton jälkeistä aikaa.\n- Viimeiset pari kuukautta olen todennäköisesti pelannut parempaa tennistä kuin koskaan urallani. Kauden alku ei olisi voinut olla parempi.\nDjokovic koettaa jatkossa onnistua myös muissa grand slam -turnauksissa, joista Wimbledon ja Ranskan avoimet ovat olleet hänelle erityisen vaikeita.\n- Jos haluan olla maailman paras, minun voitettava lisää grand slam -turnauksia. Tavoitteena on onnistua kaikilla alustoilla.


Pro Mustarousku: Sienilupauksia: kantarelleja ja punikkitatti\nKesän ensimmäiset kantarellit löysin tänään anoppilan pihasta, ns. tutusta paikasta rannan tuntumasta. Suurimmat olivat paksun peukalonpään kokoisia, pienimmät keltaisia pisteitä maassa. Itiöemiä oli noussut esiin kymmeniä, joten viikon tai parin päästä pihasta voi kerätä ihan kunnon saaliin. Jätin ihanuudet kasvamaan, jotta anoppi voi ne itse käydä noukkimassa.\nOman kesäasunnon pihassa kahdeksan kilometriä pohjoisempana oli vasta muutama aivan pieni keltainen kantarellilupaus. Sinnekin nousee hyvinä kesinä ihan merkittäviä esintymiä, mutta vielä on vaikea arvioida satoa.\nYllätykseksi voi ehkä kutsua nurmikolta löytynyttä punikkitattia, joka oli aivan puhdas sienisääskistä. Keräsin talteen ja viipaloin kuivumaan. Käytän kuivattuja punikkitatteja muiden sieniruokien mausteina, mitä usein suositellaankin sienikirjoissa. Muutama haudutettu viipale antaa enemmän vahvaa makua kuin mikään sieniliemikuutio.\nPihallamme maalla oli myös pulskia, kypsiä ahomansikoita ja jo kauniisti sinertäviä mustikoita. Siskon lapset yrittivät tänään siirtää muutaman rehevän mansikkatupon uuteen paikkaan, toivottavasti onnistuvat.\nHerukka- ja karviaispensaissa näytti olevan kohtalaisesti marjoja tulossa, samoin kirsikkapuussa. Kirsikat tosin pitäisi melkein kerätä hieman raakoina hillontekoa varten, sillä kypsinä ne ehtivät aina hävitä lintujen suuhun. Villivadelmien satoa en ole vielä ehtinyt tsekata mistään maalaiskotimme lähimetsistä.\nPari seuraavaa viikkoa menee kaupungissa vielä tiiviisti töissä, joten seurailen luontoa ja satokautta lähinnä pyörän selästä kaupungin liepeiltä. Varsinaiselle lomalle en taida ehtiä heinäkuun toisellakaan puoliskolla, mutta koetan kuitenkin siirtää työt maalle.\nLähettänyt Ina Ruokolainen klo 16:37\nTunnisteet: ELÄMÄNHALLINTA, MAALLA, MARJAT, PUUTARHA, SIENESTYS, SIENET


Tapaturmavakuutuslaki 608/1948 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1948 › 608/1948\nAnnettu Helsingissä 20. päivänä elokuuta 1948\nSillä, joka sopimuksen perusteella, työntekijänä, vastikkeesta tekee työtä toiselle, työnantajalle tämän johdon ja valvonnan alaisena, on oikeus saada korvausta työtapaturmasta, sen mukaan kuin tässä laissa säädetään. Vastikkeeksi katsotaan jokainen etu, jolla on taloudellista arvoa.\nTyöntekijää kohdanneesta työtapahurmasta suoritetaan korvausta myös hänen omaisilleen sekä hautausapua, niinkuin tässä laissa säädetään.\nMitä 1 ja 2 momentissa on sanottu, koskee myös työntekijöitä, jotka yhteisesti työkuntana ovat sitoutuneet työnantajan johdon ja valvonnan alaisina tekemään jonkin työn, sekä heidän työnantajan suostumuksella avuksensa työhön ottamiaan työntekijöitä.\nOikeutta korvaukseen työtapaturman johdosta ei kuitenkaan ole, jos työntekijä:\n1) elää vakinaisesti työnantajan taloudessa ja on hänelle tai hänen aviopuoliselleen sukua suoraan takenevassa tai etenevässä polvessa tahi on hänen ottolapsensa tai ottovanhempansa tahi jonkun tässä tarkoitetun henkilön puoliso; tahi\n2) satunnaisesta syystä tekee hyvin lyhytaikaista työtä työnantajalle, jolla muuten ei ole tämän lain mukaiseen korvaukseen oikeutettua työntekijää.\nJulkisoikeudellisen virkasuhteen osapuolista on voimassa, mitä tässä laissa on työnantajasta ja työntekijästä säädetty. Jos toinen osapuoli on valtio tai evankelisluterilainen seurakunta, noudatettakoon kuitenkin, mitä erikseen on säädetty.\nMilloin koulussa, laitoksessa tai opetuskursseilla opiskeluun liittyy olennainen tapaturmanvaara, voidaan asetuksella määrätä, että opetusta saavaa henkilöä kohdannut tapaturma, jota ei muuten korvattaisi tämän lain mukaan, on korvattava työtapaturmana, ja että koulun ja laitoksen pitäjään ynnä kurssien toimeenpanijaan on sovellettava, mitä tässä laissa on työnantajasta säädetty.\nTyötapaturmalla tarkoitetaan tässä laissa tapaturmaa, joka aiheuttaen ruumiinvamman on kohdannut työntekijää:\n2) työstä johtuvissa olosuhteissa: a) työpaikalla tai työpaikkaan kuuluvalla alueella;\nb) matkalla asunnosta työpaikalle tai päin vastoin; tai e) hänen ollessaan työnantajan asioilla; tahi\nTyöntekijän 1 momentissa tarkoitetuissa olosuhteissa saama vamma, joka on syntynyt lyhyehkönä, enintään yhden vuorokauden pituisena aikana ja jota ei korvata ammattitautina, voidaan, sen mukaan kuin asetuksessa määrätään, katsoa työtapaturman aiheuttamaksi.\nTyötapaturmaksi katsotaan myös sellainen työntekijää 1 momentissa mainituissa olosuhteissa kohdannut tapaturma, joka on aiheutunut sodasta tai aseellisesta selkkauksesta.\nKorvausta ei suoriteta vammasta, jonka työntekijä on aiheuttanut itselleen tahallisesti.\n1) jos työntekijä tapaturman sattuessa on ollut rikollisessa teossa;\n2) jos tapaturman syynä on ollut työntekijän päihtymys tai törkeä huolimattomuus; tahi\n3) jos työntekijä tapaturman sattuessa on toiminut vastoin käytännössä noudatettuja, asianmukaisesti vahvistettuja järjestysohjeita tai työsääntöjä tahi esimiehensä tapaturman välttämiseksi antamia, työpaikalle julkipantuja tai muutoin todistettavasti tiedoitettuja määräyksiä.\nTyöntekijän omaisella tarkoitetaan tässä laissa, mikäli 17 §:n 4 momentin, 23 §:n 2 ja 4 momentin ja 25 §:n säännöksistä ei muuta johdu:\n1) seitsemäätoista vuotta nuorempaa lasta sekä puolisoa, joka on elatuksen turvaamisen tarpeessa; sekä\n2) seitsemäätoista vuotta vanhempaa lasta sekä vanhempia, otto- ja isovanhempia, lapsenlapsia ynnä seitsemäätoista vuotta nuorempia sisaruksia, jos mainittujen henkilöiden työ- tai ansiokyky ja varallisuus ovat niin vähäiset, että he elatukseensa nähden ovat olleet huomattavasti riippuvaisia vahingoittuneesta.\nEdellä 6 §:ssä tarkoitettuna lapsena pidetään myös ottolasta, avioliiton aikana aviopuolison lasta, jonka huoltaja aviopuoliso on, sekä sellaista avioliiton ulkopuolella syntynyttä lasta, jolion nähden työntekijän elatusvelvollisuus on oikeuden päätöksellä tai sopimuksella vahvistettu.\nLasta, jonka molemmat vanhemmat ovat kuolleet, sanotaan tässä laissa täysorvoksi. Avioliiton ulkopuolella syntynyt lapsi katsotaan täysorvoksi, kun hänen äitinsä ja 1 momentissa tarkoitettu elatusvelvollinenkin, jos sellainen on ollut, ovat kuolleet.\nKorvauksen suorittamista varten tulee työnantajan, mikäli 9, 10 tai 12 §:n säännöksistä ei muuta johdu, ottaa vakuutus vakuutuslaitoksesta, jolla on oikeus tämän lain mukaisten vakuutusten- antamiseen.\nJos työntekijällä on määrätyssä työssä useita työnantajia, he vastaavat yhteisvastuullisesti tässä laissa säädettyjen työnantajan velvollisuuksien täyttämisestä.\nValtiolla ei ole tässä laissa säädettyä vakuuttamisvelvollisuutta, mutta valtion varoista on valtion työssä sattuneen työtapaturman johdosta tämän lain mukaan suoritettava korvaus.\nTyönantaja on vapaa vakuuttamisvelvollisuudesta, kunnes hänen kalenterivuoden aikana yhdenjaksoisesti teettämiensä työpäivien lukumäärä on neljää suurempi. Myös sellainen työnantaja, joka ei ole yhteisö tai säätiö ja jota viimeksi toimitetussa kunnallisverotuksessa on verotettu enintään kuudenkymmenentuhannen markan tulosta, on vapaa vakuuttamisvelvollisuudesta, kunnes hänen kalenterivuoden aikana teettämiensä työpäivien lukumäärä on enemmän kuin kolmekymmentä.\nJos työtapatuma sattuu sellaiselle Suomessa asuvan tai täällä elinkeinoa harjoittavan työnantajan työssä olevalle työntekijälle, josta vakuutusmaksu on jäänyt suorittamatta, valtiolla on oikeus 36 §:ssä sanotun maksun lisäksi periä vakuutusmaksun laiminlyöneeltä työnantajalta takaisin, mitä tämän lain mukaan on määrätty korvauksena suoritettavaksi, kuitenkin enintään kaksikymmentätuhatta markkaa tapaturmaa kohti.\nTyönantaja, joka 10 §:n mukaisesti on vapaa vakuuttamisvelvollisuudesta, on kuitenkin velvollinen suorittamaan 1 momentissa sanotun korvauksen tuhannen markan määrään asti kustakin työtapaturmasta.\nJos työnantaja jättää suorittamatta 1 momentissa mainitun korvauksen tai jos syntyy erimielisyyttä sellaisen korvauksen suuruudesta, on vakuutuslaitos, jossa työntekijä on vakuutettu työtapaturman varalta, velvollinen lain mukaisesti suorittamaan sanotun korvauksen. Vastaava velvollisuus on valtiolla, jos 2 momentissa mainittu työnantaja laiminlyö korvausvelvollisuutensa.\nVakuutuslaitoksella ja valtiolla on oikeus periä työnantajalta 3 momentin mukaisesti suoritettu korvaus.\nTämän pykälän 2 momentissa mainittu työnantaja voidaan kuitenkin sosiaaliministeriön vahvistamien perusteiden mukaan todetun varattomuuden vuoksi vapauttaa korvauksen suorittamisesta.\nHallituksella on valta vastavuoroisuuden perusteella tehdä sopimus toisen valtion kanssa siitä, minkä maan lakia on noudatettava työtapaturmiin nähden sellaisissa suomalaisen työnantajan töissä, joita tilapäisesti tai osittain suoritetaan toisen valtion alueella, tai sellaisissa ulkomaalaisen työnantajan töissä, joita tilapäisesti tai osittain suoritetaan Suomen alueella.\nKorvauksena työtapaturman aiheuttamasta ruumiinvammasta annetaan:\n1) vahingoittuneelle sairaanhoitoa, päivärahaa, elinkorkoa, niihin liittyviä lisiä ja kertakaikkista korvausta;\n2) vahingoittuneen omaiselle huoltoeläkettä; sekä\n3) hautausapua, niinkuin jäljempänä säädetään.\nSen lisäksi, mitä 1 momentissa on sanottu, on elinkoronsaajalle annettava korvauksena invaliidihuoltoa, niinkuin siitä erikseen on säädetty.\nSairaanhoitoa on annettava tarpeettomia kustannuksia välttäen vahingoittuneen terveydentilaa kuitenkaan vaarantamatta.\nRahana maksettava korvaus määrätään korvausluokittain päivärahan ja hautausavun osalta alempana olevan taulukon perusteella sekä elinkoron ja huoltoeläkkeen osalta käyttäen taulukossa olevia lukuja laskuperusteena:\nVuosityöansio mk Korvausluokka ei ole omaisia mk on omaisia mk Elinkorko, kun vahingoittuneella ei ole omaisia mk leskelle tai täysorvolle mk lapselle tai muulle omaiselle mk Hautausapu mk\nenintään 72,000 I 110 150 40,200 24,120 12,060 20,000\nenintään 90,000 II 125 170 45,000 27,000 13,500 20,000\nenintään 120,000 III 150 200 54,000 32,400 16,200 20,000\nenintään 155,000 IV 190 255 69,000 41,400 20,700 20,000\nenintään 195,000 V 230 305 84,000 50,400 25,200 30,000\nenintään 210,000 VI 275 370 99,000 59,400 29,700 30,000\nenintään 290,000 VII 315 420 114,000 68,400 34,200 30,000\nenintään 350,000 VIII 360 480 129,000 77,400 38,700 40,000\nenintään 420,000 IX 400 530 144,000 86,400 43,200 40,000\nenemmän kuin 420,000 X 440 580 159,000 95,400 47,700 40,000\nPäivärahaa suoritetaan tapaturman sattumispäivästä, tätä päivää lukuun ottamatta, jokaiselta päivältä, sunnuntai- ja juhlapäivät niihin luettuina, kunnes tapaturmasta aiheutunut vamma on parantunut tai siitä johtunut sairaus päättynyt, kuitenkin enintään yhden vuoden ajan tapaturmapäivästä lukien. Päivärahaa ei kuitenkin suoriteta, jollei vahingoittunut ole ollut joku kokomaan tai osittain kykenemätön tekemään työtään vähintään kolmena peräkkäisenä päivänä, tapaturmapäivää lukuun ottamatta.\nKun vahingoittunut on kokonaan kykenemätön tekemään työtään, on päivärahaa annettava 16 §:ssä sanottu määrä.\nMilloin vahingoittunut on vain osittain kykenemätön tekemään työtään, tulee päivärahan olla työkyvyn vähennystä vastaava suhteellinen osa 16 §:ssä sanotusta määrästä. Päivärahaa ei kuitenkaan anneta, jollei vahingoittuneen kyky tehdä työtään ole vähentynyt ainakin kahdellakymmenellä sadalta.\nSen estämättä, mitä 6 §:n 1 momentin 1 kohdassa on säädetty, katsotaan päivärahaa määrättäessä puoliso aina omaiseksi.\nTäydennyskorko on puolet 16 §:ssä mainitusta elinkorosta, jos vahingoittuneen yksilöllisistä ominaisuuksista riippumatta ja ottaen huomioon hänen ikänsä, terveydentilansa ja ammattitaitonsa sekä ne yleiset olosuhteet, joissa hän elää, vamman tai sairauden on katsottava tekevän mahdottomaksi vahingoittuneelle hankkia ansiotuloja aikaisemmalla tai muulla hänelle soveltuvalla työllä. Milloin vamman tai sairauden on katsottava ainoastaan vähentävän vahingoittuneen mahdollisuuksia hankkia entisiä tuloja vastaavat tulot, on täydennyskorko oleva vähennystä vastaava osa täydestä täydennyskorosta.\nElinkorkoa on annettava vahingoittuneelle ensimmäisestä päivästä sen jälkeen, kun päivärahan maksaminen on päättynyt, taikka, jollei päivärahaa ole lainkaan suoritettu, siitä ajankohdasta lukien, jolloin tapaturmasta aiheutunut vamma on parantunut tai siitä johtunut sairaus päättynyt, viimeistään kuitenkin yhden vuoden kuluttua tapaturmapäivästä lukien.\nElinkorkoa ei kuitenkaan suoriteta, jos 18 §:n 2 momentissa tarkoitettu lopullisesti vahvistettu haitta-aste on pienempi kuin kolmekymmentä sadalta, jollei erityisestä syystä toisin määrätä. Tällöin tai jos haitta-aste alenee pienemmäksi kuin kolmeksikymmeneksi sadalta, annetaan vahingoittuneelle, jonka haitta-aste on vähintään kymmenen sadalta, elinkoron sijasta kertakaikkisena korvauksena seuraavat sadannesmäärät 16 §:ssä mainitusta elinkorosta:\nHaitta-aste Kertakaikkinen korvaus % elinkorosta, kun vahingoittuneella\n% ei ole omaisia on omaisia\n10―14 30 40\n15―19 60 80\n20―24 100 135\n25―29 150 200\nSiinä tapauksessa, että vahingoittuneen haitta-aste myöhemmin määrätään vähintään kolmeksikymmeneksi sadalta, saakoon hän kertasuorituksesta huolimatta elinkoron vähentämättömänä siitä ajankohdasta alkaen, jolloin haitta-aste on katsottava muuttuneeksi, ei kuitenkaan ennen kuin kertasuorituksesta on kulunut kolme vuotta tai erityisestä syystä määrätty lyhempi aika.\nJos suoritettava elinkorko on pienempi kuin kolmekymmentä sadalta 16 §:ssä sanotusta elinkorosta, saakoon elinkoron saaja vakuutusoikeuden suostumuksella vaihtaa elinkoron sen pääoma-arvoa vastaavaksi pääomaksi. Mikäli vahingoittuneen haittaaste myöhemmin vamman pahentumisen takia muuttuu olennaisesti suuremmaksi kun se haitta-aste, jonka mukaan elinkoron pääoma-arvo laskettiin, olkoon vahingoittuneella oikeus saada uudelleen elinkorkoa muuttuneiden olosuhteiden mukaisesti; kuitenkin on tällöin elinkorosta vähennettävä maksettua pääoma-arvoa vastaavan elinkoron määrä.\nJos vahingoittunut saamansa vamman johdosta on joutunut niin avuttomaan tilaan, ettei hän voi tulla toimeen ilman toisen henkilön hoitoa, voidaan siltä ajalta, minkä sellaista avuttomuutta kestää, sanotun hoidon kustantamiseksi hänelle antaa avuttomuuslisää, joka päivää kohti on enintään 250 markkaa. Tätä lisää ei kuitenkaan anneta siltä ajalta, jona vahingoittuneelle annetaan hoitoa sairaalassa tai muussa laitoksessa.\nElinkoron saaja, joka otetaan sairaanhoitolaitokseen sen vamman tai sairauden takia, mikä on syynä elinkoron antamiseen, saakoon tältä ajalta elinkoron entisen suuruisena, mutta on laitoksessaoloajalta kahdeksannesta päivästä lukien, tämä mukaan luettuna, vahingoittuneelle maksettava sairaalalisänä 16 §:ssä sanotun elinkoron ja hänen lisäyksettömän elinkorkonsa erotus lisättynä elinkorkoon sisältyvällä, omaisista tulevalla lisäyksellä. Kun oleskelu sairaanhoitolaitoksessa on kestänyt yhdenjaksoisesti vähintään yhdeksänkymmentä päivää tai jos siihen on erityistä syytä, lopetetaan sairaalalisän maksaminen ja elinkorko muutetaan olosuhteita vastaavaksi.\nVahingoittuneelle, jonka tekojäsen tai muu apuneuvo aiheuttaa pitovaatteiden erityistä kulumista tai jolla on opaskoira, voidaan antaa lisäkorvauksena enintään 50 markkaa päivässä.\nMilloin vahingoittuneelle annettavan korvauksen suorittaminen 22 §:n 1 momentissa tai 51 §:n 1 momentissa mainituissa tapauksissa on keskeytetty, suoritetaan keskeytysajalta vahingoittuneen puolisolle, lapselle tai heille yhteisesti seitsemänkymmentä sadalta tahi, milloin heitä ei ole, harkinnan mukaan myös muille omaisille yhteensä viisikymmentä sadalta siitä päivärahasta tai elinkorosta, joka vahingoittuneelle olisi keskeytysajalta ollut maksettava.\nVahingoittunut on velvollinen alistumaan lääkärin määräämään hoitoon, joka tarkoittaa hänen työkykynsä parantamista, ei kuitenkaan hengenvaaralliseksi katsottavaan hoitotoimenpiteeseen, niin myös invaliidihuoltoon, sen mukaan kuin siitä on erikseen säädetty. Jos vahingoittunut ilman hyväksyttävää syytä kieltäytyy mainitusta hoidosta tai invaliidihuollosta, voidaan hänelle annettavan päivärahan tai elinkoron suorittaminen keskeyttää.\nJos vamma on pahentunut tai sairaus pitkittynyt sen johdosta, että vahingoittunut ei ole alistunut lääkärin määräämään hoitoon taikka että hän on tahallisesti estänyt parantumistaan joko jättämällä noudattamatta lääkärin määräyksen tai muulla tavoin, voidaan häneltä määräajaksi pidättää korvaus joko kokonaan tai osaksi.\nJos tapaturman seurauksena on ollut työntekijän kuolema taikka jos merimiehentoimessa oleva henkilö on kadonnut, on sen lisäksi, mitä edellisten pykälien nojalla saattaa tulla maksettavaksi, suoritettava:\n1) hautausapuna vainajan kuolinpesälle tai kadonneen omaisille 16 §:ssä sanottu määrä, jos kuolinpesän varoista on suoritettu hautauskustannukset tai jos hautausta katoamisen takia ei ole voitu toimittaa, mutta muussa tapauksessa niille, jotka ovat pitäneet huolta vainajan hautaamisesta, siitä aiheutuneiden kustannusten määrä, ei kuitenkaan enempää, kuin kuolinpesälle olisi ollut suoritettava;\n2) kuolin- tai katoamispäivän jälkeisestä päivästä jatkuvana huoltoeläkkeenä leskivaimolle, niin kauan kuin hän elää naimattomana, ja lapselle seitsemäntoista vuoden ikään asti sekä hakemuksesta muulle omaiselle 16 §:ssä sanottu määrä, kuitenkin niin, että huoltoeläkkeiden yhteismäärä on enintään kahdeksankymmentä sadalta siitä. mitä vainajalle olisi maksettu, jos hän olisi saanut mainitussa lainkohdassa sanotun elinkoron lisättynä 18 §:n 4 momentissa säädetyllä määrällä.\nLeskimiehelle suoritetaan huoltoeläkettä samojen perusteiden mukaan kuin leskivaimollekin, jos vaimo miehen työkyvyttömyyden takia on ollut miehen pääasiallisena elättäjänä.\nSellaisen elinkoron saajan kuolema, jonka haitta-aate on vähintään yhdeksänkymmentä sadalta, katsotaan tapaturman seuraukseksi, jollei voida pitää todennäköisenä, että tapaturman aiheuttamalla vammalla tai sairaudella ei ole ollut siihen olennaista vaikutusta.\nLapselle, joka seitsemäntoista vuotta täytettyään ansiotyössä olematta vielä opiskelee kehittyväkseen vastaista ammattiaan tai tointaan varten tai joka sitä ennen syntyneen ruumiillisen tai henkisen vajavuuden takia on kykenemätön itsensä elättämiseen, pitkitetään huoltoeläkkeen antamisaikaa hakemuksesta harkinnan mukaan edellisessä tapauksessa enintään yhdeksäntoista vuoden ikään asti ja jälkimmäisessä tapauksessa niin kauan kuin mainittua tilaa kestää.\nHuoltoeläkkeestä kuuluu puolisolle ja täysorvolle kaksi osaa sekä muulle lapselle ja omaiselle yksi osa.\nJos puolisonsa jälkeen huoltoeläkettä saava leski menee uuteen avioliittoon, on hänellä oikeus avioliittoon mennessään saada kolmen vuoden eläkettä vastaava kertakaikkinen rahamäärä.\nJos avioliitto on solmittu tai lapsi siitetty työtapaturman jälkeen, on tällainen puoliso ja lapsi päivärahaa ja elin,korkoa määrättäessä otettava hakemuksesta huomioon samoin edellytyksin kuin ne omaiset, jotka vahingoittuneella oli tapaturman sattumishetkellä.\nJos avioliitto on solmittu sen työtapaturman jälkeen, jonka seurauksena sittemmin on vahingoittuneen kuolema, älköön leskellä ja tämän lapsilla olko oikeutta korvaukseen kuoleman johdosta. Sama olkoon lakina työtapaturman jälkeen ottolapsiksi otetuista lapsista.\nJos työnantaja on sen työsuhteen perusteella, johon sisältyvässä työssä tapaturma sattui, maksanut työntekijälle sellaiselta ajalta palkkaa, ennakkoa tai muita maksuja, jolta tämän lain mukaan annetaan korvausta, on työnantajalla oikeus vähentää se 12 §:n mukaisesta hänen suoritettavastaan korvausosuudesta ja tämän osuuden ylittävältä osalta saada suoraan vakuutuslaitokselta sille annettavaa tilitystä vastaan suorittamastaan määrästä takaisin, mitä vakuutuslaitoksen on työntekijälle maksettava vastaavina korvauserinä vastaavalta ajalta. Työntekijälle vuosiloman ajalta annettavia etuja älköön kuitenkaan luettako näihin maksuihin.\nKunnan oikeudesta saada takaisin vahingoittuneelle suoritettu köyhäinhoitoavustus on voimassa, mitä siitä erikseen on säädetty.\nVakuutuslaitoksen tulee antaa työntekijälle tilitys 1 ja 2 momentin mukaan pidätetyistä korvauseristä.\nJos korvaukseen oikeutettu on vilpillisesti ilmoittanut väärin tai salannut jonkin seikan, jolla on merkitystä korvaukseen nähden, menettäköön hän harkinnan mukaan kokonaan tai osaksi oikeutensa korvaukseen.\nKorvaukseen oikeutettu, joka värin tai puutteellisia tietoja antamalla on tuottanut vakuutuslaitokselle vahinkoa siten, että korvaus on määrätty suuremmaksi, kuin mihin tämä laki olisi oikeuttanut, korvatkoon siten aiheuttamansa vahingon.\nVuosityöansiota laskettaessa on otettava huomioon työntekijän saama rahapalkka, luontoisedut, voitto-osuus tai lahjapalkkio ynnä muut vastikkeeksi katsottavat edut. Luontoisetujen raha-arvo on laskettava sosiaaliministeriön vahvistamien perusteiden mukaan.\nJos vahingoittunut työtapaturman sattuessa oli työantajansa vakinaisessa työssä, on hänen palkkansa vuoden kuluessa tai, jollei sitä ollut määrätty, se palkka, minkä hän tapaturman sattuessa saanaansa ansion mukaan olisi vuoden pituisen ajanjakson kuluessa todennäköisesti saanut, pidettävä hänen vuosityöansionaan.\nJollei vahingoittunut työtapaturman sattuessa ollut työnantajansa vakinaisessa työssä, lasketaan hänen vuosityöansionsa siten, että se määrä, minkä hän tapaturman sattuessa saamansa ansion mukaan olisi saanut työssäoloajaltaan, jaetaan niiden päivien luvulla, jotka hän on sanotussa työssä ollut, sunnuntai- ja juhlapäivät niihin luettuina, ja osamäärä kerrotaan kolmellasadallakuudellakymmenellä.\nJos vahingoittunut työtapaturman sattuessa oli sellaisessa kausi- tai tilapäistyössä tahi hänen tavalliselle työskentelylleen vieraassa työssä, että hänen silloin saamansa työansio tästä syystä tai muusta erityisestä syystä huomattavasti erosi hänen tavallisesta työansiostaan tai siitä ansiosta, minkä työkyvyltään tai -taidoltaan häneen verrattava työntekijä samalla paikkakunnalla samaan aikaan yleensä sai, on hänen vuosityöansionsa edellä sanotun perusteella arvioitava kohtuullisen harkinnan mukaan. Samoin on meneteltävä, kun työntekijällä on ollut jatkuvasti työansiota muustakin työstä, kuin missä tapaturma sattui, tai kun palkkatasossa on vuoden kuluessa tapahtunut huomattava muutos.\nSosiaaliministeriön antamien yleisten ohjeiden mukaan määrätään, mikä on pidettävä rahapalkatta tai alhaista paikkaa vastaan työskentelevän sekä ammattioppilaan, harjoittelijan ja muun nuoren henkilön vuosityöansiona.\nVakuutuslaitokset sekä niiden ja vakuutuksenottajain väliset oikeudelliset suhteet.\nVakuutuslaitokset, joilla on oikeus myöntää tässä laissa sanottuja vakuutuksia, ovat valtion vakuutuslaitos, jos sellainen perustetaan, sekä kotimainen vakuutusyhtiö, joka on saanut valtioneuvostolta edellä sanotun vakuutusliikkeen harjoittamista varten toimiluvan.\nToimilupa voidaan peruuttaa, jos valtioneuvosto katsoo siihen olevan pakottavia syitä.\nNiissä tapauksissa, joissa valtio on korvausvelvollinen, suorittaa korvauksen valtion tapaturmatoimisto, josta soveltuvin kohdin on voimassa, mitä tässä laissa säädetään vakuutuslaitoksesta.\nJos valtion tapaturmavakuutuslaitos perustetaan, on valtioneuvostolla valta sille siirtää tässä laissa valtion tapaturmatoimistolle säädettyjä tehtäviä.\nVakuutuslaitos älköön kieltäytykö antamasta ja voimassa pitämästä siltä haettua vakuutusta, jos vakuutus koskee sellaista yritystä tai työtä, jota varten laitos vahvistetun yhtiöjärjestyksensä mukaan on oikeutettu vakuutuksia myöntämään, ja jos vakuutuksen hakija, milloin vakuutuslaitos on keskinäinen yhtiö, sen yhtiöjärjestyksen mukaan voidaan hyväksyä yhtiön jäseneksi.\nVakuutussopimus tehtäköön yhdeksi kalenterivuodeksi tai kuluvan ja seuraavan kalenterivuoden loppuun siten, että se jatkuu edelleen vuoden kerrallaan, jollei vakuutuksen ottaja sitä irtisano sovitussa ajassa, vähintään kuukautta ja enintään viittä kuukautta ennen vakuutusvuoden päättymistä. Vakuutuksen yleisille ehdoille on hankittava sosiaaliministeriön vahvistus.\nVakuutuksen irtisanominen on pätevä vain, jos samalla näytetään, että vakuutus on otettu toisessa vakuutuslaitoksessa alkavaksi silloin, kun irtisanotun vakuutuksen voimassaolo päättyy.\nVakuutussopimus määrättyä tilapäistä yritystä tai työtä varten, joka todennäköisesti kestää vuotta lyhyemmän ajan, katsotaan olevan voimassa, kunnes työ on päättynyt.\nJos muu kuin 3 momentissa mainittu yritys tai työ lakkaa tai ellei vakuutuksenottaja enää ole vakuuttamisvelvollinen, on vakuutuksenottajan ilmoitettava vakuutuksen raukeamisesta vakuutuslaitokselle vähintään kuukautta ennen vakuutuskauden päättymistä, uhalla, että vakuutuksenottaja muutoin on velvollinen suorittamaan kohtuullisen korvauksen vakuutuslaitokselle hänen laiminlyöntinsä johdosta aiheutuneista kustannuksista.\nJos vakuutuksenottaja vakuutusmaksua ulosmittauksella perittäessä havaitaan varattomaksi tai hänen oleskelupaikkansa on täytäntöönpanoviranomaisillekin tuntematon, katsotaan vakuutussopimus mainitusta toteamishetkestä lukien rauenneeksi.\nVakuutuksenantajan vastuun katsotaan alkavan, paitsi 2 momentissa mainituissa tapauksissa, siitä ajankohdasta, jolloin vakuutuslaitos tai sen asiamies todistettavasti on vastaanottanut laitoksen vahvistaman kaavan mukaisen vakuutushakemuksen, ellei muusta vastuun alkamisajasta ole sovittu.\nJos haettu vakuutus evätään siitä syystä, ettei laitos 31 §:n mukaan ole velvollinen vakuutusta myöntämään, on siitä laitoksen toimesta kolmen päivän kuluessa, luettuna hakemuksen saapumisesta laitokselle, lähetettävä todisteellinen tieto valtion tapaturmatoimistolle, joka tällöin hankkii vakuutuksen jostakin vakuutuslaitoksesta tai, ellei tätä voida tehdä, perii työnantajalta vakuutusmaksun ja valtion varoilla vastaa hänen työssään sattuvien tapaturmien korvaamisesta.\nTyönantajan yritystään tai työtään varten ottaman vakuutuksen katsotaan koskevan kaikkia hänen työntekijöitään, ellei yrityksen määrättyä osaa tai määrättyä työtä varten ole otettu eri vakuutusta.\nVakuutusmaksu on määrättävä sellaiseksi, että se riittää vakuutetun vastuun peittämiseen sekä kohtuullisiin hoitokustannuksiin, ja sen perusteilla on hankittava sosiaaliministeriön vahvistus. Jos perusteita muutetaan, tulevat uudet perusteet noudatettaviksi sosiaaliministeriön määräämästä ajankohdasta lukien.\nVakuutusmaksu uudesta vakuutuksesta on, ellei sen erääntymisajasta ole toisin sovittu, suoritettava, niin pian kuin vakuutussopimus on päätetty.\nJos vakuutusmaksu on suoritettava ajanjaksoittain taikka vakuutussopimus jatkuu sen johdosta, ettei sitä ole irtisanottu, erääntyy vakuutusmaksu kultakin ajanjaksolta sen ensimmäisenä päivänä.\nTyönantaja, jonka työssä olevat työntekijät on vakuutettava, mutta jonka on todettu laiminlyöneen vakuuttamisvelvollisuutensa, on velvollinen valtiolle suorittamaan tapaturmatoimiston määräämän maksun, joka vastaa kohtuulliseksi harkittua vakuutusmaksua enintään nelinkertaisena siltä ajalta, jota laiminlyönti koskee, ei kuitenkaan pitemmältä ajalta kuin kulumassa olevalta ja kolmelta viimeksi kuluneelta kalenterivuodelta.\nJos vakuutuslaitos siitä syystä, että työnantaja on antanut vääriä tietoja tai laiminlyönyt vakuutusmaksun määräämistä varten tarpeellisten tietojen antamisen, ei ole voinut panna hänen maksettavakseen vastuun mukaista vakuutusmaksua, olkoon vakuutuslaitoksella oikeus työnantajalta periä vakuutusmaksu enintään nelinkertaisena siltä osalta, jota väärä ilmoitus tai laiminlyönti koskee.\nTyönantajan maksettava vakuutusmaksu on ilman tuomiota ja päätöstä ulosottokelpoinen.\nSamalla tavoin täytäntöönpanokelpoisia ovat vakuutusoikeuden ja vakuutuslaitoksen lainvoimaiset päätökset työnantajan suoritettaviksi määrätyistä maksuista ja korvauksista.\nTapaturmakorvauksen hakeminen, määrääminen ja maksaminen.\nKun työntekijää on kohdannut työtapaturma, on siitä heti annettava tieto työnantajalle tai hänen edustajalleen, jonka tulee vaadittaessa antaa todistus tiedonannosta. Ilmoitus tapaturmasta, jonka johdosta voidaan otaksua vakuutuslaitoksen joutuvan suorittamaan korvausta, on viipymättä työnantajan toimesta, vakuutusoikeuden vahvistaman kaavan mukaan, tehtävä vakuutuslaitokselle.\nJos työtapaturman seurauksena on ollut kuolema tai vaikealaatuinen vamma, on työnantajan heti tehtävä tapaturmasta ilmoitus paikkakunnan poliisiviranomaiselle, jonka tulee viipymättä toimittaa siitä tutkimus tapaturmapaikalla sekä kahdeksan vuorokauden kuluessa lähettää tutkintapöytäkirjasta oikeaksi todistettu jäljennös lunastuksetta vakuutuslaitokselle. Vahingoittuneelle tai, jollei hän voi olla läsnä, hänen omaisilleen on, mikäli se viivytyksettä saattaa tapahtua, annettava tilaisuus olla tutkimuksessa saapuvilla.\nVakuutusoikeudella ja vakuutuslaitoksella on oikeus vaatia poliisitutkinnan toimeenpanemista muunkin kuin 2 momentissa mainitun tapaturman johdosta.\nUlkomaalla sattuneesta työtapaturmasta on ilmoitus tehtävä joko vakuutuslaitokselle tai sille Suomen konsulinvirastolle, jolle se lyhimmässä ajassa voidaan tehdä. Konsulinviraston on huolehdittava tarpeellisen selvityksen hankkimisesta asiaan ja toimitettava asiakirjat vakuutuslaitokselle.\nJos työtapaturma on sattunut laivalla, on ilmoitus tapaturmasta lähetettävä vakuutuslaitokselle ensimmäisestä satamasta, josta se voi tapahtua, ja 39 §:n 2 momentissa mainittu ilmoitus on tehtävä asianomaiselle poliisiviranomaiselle siinä Suomen satamassa, missä laiva tapaturman sattuessa on tai johon se tapaturman satuttua ensiksi saapuu, taikka jos laiva ensiksi saapuu ulkomaan satamaan, jossa on Suomen konsulivirasto, tälle virastolle.\nTässä laissa säädettyä korvausta on, uhalla, että oikeus sen saamiseen muutoin on menetetty, kirjallisesti haettava vakuutuslaitokselta tai tapaturmasta tehtävä kirjallinen ilmoitus vakuutuslaitokselle yhden vuoden kuluessa tapaturman sattumispäivästä lukien taikka, jos tapaturmasta on aiheutunut kuolema tai merimiehentoimessa oleva henkilö on kadonnut, yhtä pitkässä ajassa kuolinpäivästä tai siitä päivästä lukien, jolloin merimiehentoimessa oleva 59 §:n mukaan on katsottava kadonneeksi, mainittuja päiviä lukuun ottamatta.\nVakuutuslaitokselle ja konsulinvirastolle sekä 39 §:n 2 momentissa ja 40 §:n 2 momentissa mainituissa tapauksissa poliisiviranomaiselle tehty tapaturmailmoitus on katsottava hakemukseksi, ei kuitenkaan sellaiseen korvaukseen nähden, joka nimenomaan on määrätty hakemuksesta suoritettavaksi.\nTapaturmailmoitus ja vahingonkorvaushakemus katsotaan tehdyksi vakuutuslaitokselle myös silloin, kun se on annettu vakuutuslaitoksen asiamiehelle tai, mikäli koskee valtion töitä, vahingoittuneen lähimmälle esimiehelle.\nTapaturmailmoitus ja korvaushakemus on katsottava määräajassa tehdyksi, jos ilmoitus tai hakemus on ennen määräajan umpeenkulumista pantu postiin vakuutuslaitokselle lähetettäväksi.\nKorvauksen saamista varten on vakuutuslaitokselle toimitettava lääkärin antama tai, vamman laadusta riippuen, muu luotettava selvitys vahingoittuneen tilasta sekä lisäksi, milloin vakuutuslaitos sitä vaatii, vakuutuslaitoksen määräämän lääkärin antama selvitys. Selvityksen kustannukset maksaa vakuutuslaitos.\nJollei vakuutuslaitos myönnä korvausta sen vuoksi, ettei se katso olevansa velvollinen suorittamaan korvausta tapaturman johdosta tai että hakemus on saapunut määräajan umpeen kuluttua, on päätös alistettava vakuutusoikeuden harkittavaksi. Päätöksestä vakuutuslaitoksen on annettava tieto vahingoittuneelle tai sille, jonka oikeudesta on kysymys, ja toimittakoon tämä, jos niin haluaa, muistutuskirjelmänsä vakuutusoikeuteen niin hyvissä ajoin, että se voidaan ottaa huomioon alistettua asiaa vakuutusoikeudessa käsiteltäessä.\nMilloin vakuutusoikeus on 1 momentissa tarkoitetuissa tapauksissa hankkinut tarpeelliseksi katsottua selvitystä asiaan, vakuutuslaitos on velvollinen korvaamaan siitä aiheutuneet kustannukset.\nKun jollekin vakuutuslaitokselle on tehty ilmoitus työtapaturmasta ja vahingoittuneen tai hänen omaisensa oikeus korvaukseen on riidaton, mutta vakuutuslaitos katsoo korvausvelvollisuuden kuuluvan toiselle vakuutuslaitokselle, on ensiksi mainittu vakuutuslaitos velvollinen viipymättä korvausvelvollisen vakuutuslaitoksen puolesta suorittamaan asianomaiselle korvauksen ennakkona määrän, joka suuruudeltaan likimääräisesti vastaa korvauksen määrää, sekä alistamaan 42 §:n 1 momentin mukaisesti korvausvelvollisuuskysymyksen vakuutusoikeuden ratkaistavaksi.\nSitten kuin korvausvelvollisuus on lainvoimaisella päätöksellä vahvistettu, on vakuutuslaitos, jonka tulee korvaus suorittaa, velvollinen heti suorittamaan ennakkoa maksaneelle vakuutuslaitokselle, mitä tämä on 1 momentin nojalla suorittanut, ja on ennakon määrä vähennettävä lopullisesta korvauksesta.\nJollei ruumiinvamman lopullisia seurauksia voida riittävän varmasti arvostella asiaa käsiteltäessä, määrättäköön korvaus määräajaksi, jonka kuluttua vahingoittunut on velvollinen esittämään uuden selvityksen tilastaan. Tämän selvityksen kustannukset suorittaa vakuutuslaitos.\nVahingoittunut, joka ei tätä selvitystä esitä vuoden kuluessa määräajan päättymisestä lukien tai, milloin vahvistettavana on kuluneelta ajalta maksettava korvaus, siitä päivästä lukien, jona hän on saanut tiedon vakuutuslaitoksen tai vakuutusoikeuden päätöksestä, menettää oikeuden korvauksen saamiseen kuluneelta ajalta, jollei hänen laiminlyöntiinsä ole ollut hyväksyttävää syytä.\nJos se selvitys, johon vakuutuslaitoksen tai vakuutusoikeuden antama päätös korvauksesta perustuu, jäljestäpäin havaitaan olennaisesti vääräksi tai puutteelliseksi, olkoon vakuutusoikeudella valta, mikäli on kysymys korvauksen suuruudesta, hakemuksesta ja asianosaisia kuultuaan, poistaa aikaisempi päätös ja ottaa asia uudelleen käsiteltäväksi.\nJos ne seikat, joista elinkoron, sen yhteydessä maksettavan lisän tai huoltoeläkkeen suuruus riippuu, olennaisesti muuttuvat, voidaan korvausmäärä oikaista. Samoin voidaan menetellä, milloin elinkoronsaajan ansaitsemiskyky on lisääntynyt hänelle annetun invaliidihuollon johdosta.\nJos vakuutuslaitos katsoo tarpeelliseksi, tulee elinkoron saajan vakuutuslaitoksen vaatimuksesta, uhalla, että hän muutoin menettää oikeutensa elinkoron saamiseen, alistua vakuutuslaitoksen tai, jos elinkoronsaaja niin haluaa, vakuutusoikeuden määräämän lääkärin tarkastettavaksi.\nKun vakuutuslaitos on vaatinut lääkärintarkastuksen toimittamista, tulee sen suorittaa tästä tarkastuksesta ja muusta tarpeellisesta selvityksestä aiheutuvat kustannukset.\nPäiväraha ja sen yhteydessä maksettavat lisät on vahingoittuneen vaatimuksesta maksettava ainakin kerran kuukaudessa sitä ennen kuluneelta ajalta, ei kuitenkaan useammin kuin kerran viikossa. Elinkorko, sen yhteydessä maksettava avuttomuuslisä. ja huoltoeläke maksetaan, jolleivät asianosaiset toisin sovi, ennakolta neljästi vuodessa yhtä pitkin väliajoin. Milloin kuitenkin elinkoron tai huoltoeläkkeen maksettava erä olisi kymmentätuhatta markkaa pienempi, voidaan se maksaa puolen vuoden tai vuoden väliajoin.\nSuoritettava korvaus on, jolleivät asianosaiset toisin sovi, vakuutuslaitoksen toimesta ja kustannuksella pidettävä korvaukseen oikeutetun saatavana siinä kotimaisessa pestitoimistossa, jonka korvauksensaaja määrää.\nValtion työssä vahingoittuneelle voidaan korvaus kuitenkin suorittaa sen viranomaisen välityksellä, jonka alaisessa työssä tapaturma on sattunut.\n2) korvauksensaajan elatuksen turvaamiseksi välttämättömän määrän, kuitenkin enintään kolmetuhatta markkaa.\nEdellä 1 momentin mukaan suoritettu ennakko vähennetään korvauksesta, niinkuin 26 §:ssä on säädetty.\nJos elinkorko tai huoltoeläke lakkaa, keskeytyy tai pienenee sellaisesta syystä, jonka sattumisen ajankohtaa ei etukäteen voida tietää, on muutoksen ajankohta oleva se erääntymispäivä, joka lähinnä seuraa sanotun syyn ilmenemisen jälkeen.\nJollei maksettavaksi langennutta korvauserää ole nostettu kolmen vuoden kuluessa, on oikeus siihen menetetty.\nVapausrangaistukseen tuomitulle taikka yleiseen työ tai kasvatuslaitokseen tahi muuhun vastaavaan laitokseen määrätylle tai otetulle korvauksensaajalle ei makseta päivärahaa, elinkorkoa, siihen liittyvää lisää, sairaalalisää eikä huoltoeläkettä siltä ajalta, minkä vapausrangaistuksen kärsiminen tai laitoksessaolo kestää kolmea kuukautta kauemmin.\nMilloin vakuutuslaitoksella ei ole ollut tiedossaan 1 momentissa tarkoitettuja olosuhteita eikä se tämän takia ole voinut sanotun lainkohdan mukaisesti keskeyttää korvauksen suorittamista, saakoon se vähentää liikaa suorittamansa määrän myöhemmin ehkä suoritettavasta korvauksesta.\nSosiaaliministeriö voi antaa korvausasiain valmistelusta vakuutuslaitoksille tarkempia ohjeita ja määräyksiä.\nJoka ei tyydy vakuutuslaitoksen antamaan päätökseen, saa hakea siihen muutosta vakuutusoikeudelta viimeistään kolmantenakymmenentenä päivänä ennen kello kahtatoista sen päivän jälkeen, jona valittaja on saanut tiedon vakuutuslaitoksen päätöksestä.\nVakuutusmaksun ulosmittausta koskeva valitus, joka tehdään sillä perusteella, että maksuunpano on ollut lain tai sopimuksen vastainen, on toimitettava vakuutusoikeudelle viimeistään kolmantenakymmenentenä päivänä ennen kello kahtatoista ulosmittauksen toimittamisesta. Muutoin noudatettakoon, mitä verojen ja yleisten maksujen ulosmittauksesta on erikseen säädetty.\nJoka ei tyydy vakuutusoikeuden päätökseen, mikäli on kysymys siitä, oikeuttaako vamma, sairaus tai kuolema tämän lain mukaiseen korvaukseen, tahi siitä, kenen en korvaus suoritettava, taikka 2 momentissa mainitussa asiassa annettuun päätökseen, milloin ulosmitattujen vakuutusmaksujen määrä ylittää kaksikymmentätuhatta markkaa, saa hakea siihen muutosta korkeimmalta oikeudelta viimeistään kuudentenakymmenentenä päivänä ennen kello kahtatoista sen päivän jälkeen, jona valittaja on saanut tiedon vakuutusoikeuden päätöksestä.\nJollei valituksen yhteydessä muuta näytetä, katsotaan valittajan saaneen päätöksestä tiedon seitsemäntenä päivänä sen jälkeen, kun päätös on vakuutuslaitoksesta tai vakuutusoikeudesta hänen ilmoittamallaan osoitteella varustettuna pantu postiin.\nJos vakuutuslaitokselle määräajassa tehtävä hakemus tai ilmoitus on saapunut perille tämän ajan päätyttyä, älköön tämä seikka olko esteenä korvauksen myöntämiselle, jos myöhästymiseen on ollut painavia syitä.\nJos vakuutusoikeudelle määräajassa annettava valitus tai muu kirjelmä on saapunut perille tämän ajan päättymisen jälkeen, voidaan se tästä huolimatta, 1 momentissa mainituin edellytyksin, ottaa tutkittavaksi.\nJos työnantaja tai hänen edustajansa laiminlyö hänelle tämän lain tai sen nojalla annetun asetuksen tahi tapahurman selvittämistä tarkoittavan muun laillisen määräyksen tai ohjeen mukaan kuuluvan velvollisuuden, rangaistakoon sakolla.\nJoka tahallisesti antaa tämän lain mukaan tarvittavan tiedon väärin tai kieltäytyy tietoa antamasta, rangaistakoon sakolla, jollei teosta muussa laissa ole säädetty ankarampaa rangaistusta.\nSuomessa asuvalla henkilöllä on oikeus saada vakuutetuksi itsensä sekä ne perheensä jäsenet ynnä muut hänen työssään olevat henkilöt, jotka tämän lain mukaan eivät ole pakollisesti vakuutuksessa, ja siten turvata itselleen ja mainituille henkilöille oikeus työssä sattuneen tapaturman johdosta tämän lain mukaan myönnettäviin etuihin. Vakuutusta haettaessa on ilmoitettava, mikä määrä on pidettävä vakuutetun vuosityöansiona.\nTyönantajalla on niin ikään oikeus saada tämän lain mukaan vakuutettu henkilö vakuutetuksi muunkin kuin tässä laissa tarkoitetun tapaturman varalta. Tällaisesta vakuutuksesta on soveltuvilta osin voimassa, mitä 8 §:ssä tarkoitetusta vakuutuksesta on tässä laissa säädetty.\nEdellä 1 ja 2 momentissa tarkoitetut vakuutukset on katsottava tämän lain mukaisiksi vakuutuksiksi.\nVakuutuslaitos on velvollinen vuosittain valtiolle suorittamaan erityisen maksun käytettäväksi valtiolle yksityisten työnantajien töissä sattuvista työtapaturmista johtuvia kustannuksia sekä sellaisia vakuutuslaitosten eri työväen tapaturmavakuutuslakien mukaan maksettavien elinkorkojen ja huoltoeläkkeiden korotuksia varten, joita elinkustannusten kallistumisen vuoksi valtion varoista saatetaan suorittaa. Maksun suuruuden vahvistaa valtioneuvosto enintään kolmeksi vuodeksi kerrallaan.\nEdellä 1 momentissa mainitun maksun suorittamiseksi tarpeellinen erä on otettava huomioon vakuutusmaksua määrättäessä.\nMerimiehentoimessa oleva henkilö katsotaan kadonneeksi, jollei hänestä eikä siitä aluksesta, jolla hän viimeksi oli, ole tietoja saatu kolmea kertaa niin pitkässä ajassa, kuin alukselta voidaan olettaa yleensä menevän matkaan siitä paikasta, missä aluksen viimeksi tiedettiin olleen, lähimpään määrä paikkaan, eikä vähintään kolmen kuukauden aikana.\nKatoamispäiväksi katsotaan se päivä, jolloin alus joutui haaksirikkoon tai johon sitä tai merimiehentoimessa olevaa henkilöä koskevat viimeiset tiedot ulottuvat.\nKorvauksen suorittaminen voidaan keskeyttää, jos sen saaja vuotta kauemmin oleskelee ulkomaalla, kunnes oleskelu siellä päättyy.\nHallituksella on valta vastavuoroisuuden perusteella sopia, että oleskelua vieraassa valtiossa ei ole pidettävä 1 momentissa tarkoitettuna oleskeluna ulkomaalla.\nSillä, joka on saanut korvausta tämän lain mukaan, on oikeus muun lain nojalla saada vamman seurauksista korvausta sen tuottajalta tai muulta korvausvelvolliselta. Älköön kuitenkaan sillä tavoin määrättäkö maksettavaksi enempää, kuin minkä verran täysi korvaus on tämän lain mukaan myönnettyä korvausta suurempi.\nVakuutuslaitoksella, joka on joutunut tämän lain mukaan korvaamaan vahingon, on oikeus saada suorittamansa määrä takaisin 1 momentissa tarkoitetulta korvausvelvolliselta, ei kuitenkaan siltä, joka jo oli korvausvelvollisuutensa vilpittömässä mielessä täyttänyt. Vakuutuslaitokselle tulevaa korvausta älköön määrättäkö suuremmaksi, kuin mitä vahingoittunut tai hänen omaisensa olisivat olleet oikeutetut saamaan.\nSopimus, jolla vähennetään korvaukseen oikeutetulle tämän lain mukaan tulevia etuja, on mitätön.\nVahingoittuneelle tai hänen omaiselleen tämän lain nojalla myönnettyjä henkilökohtaisia korvauksia älköön toiselle siirrettäkö älköönkä pantako ulosmittaukseen.\nAsianomaisen huoltolautakunnan esityksestä voidaan kuitenkin määrätä, että korvaus tai sen osa maksetaan huoltolautakunnalle korvaukseen oikeutetun tai hänen omaisensa vastaiseen huoltoon käytettäväksi.\nJos tämän lain mukainen rahasuoritus ei ole kymmenellä tasan jaollinen markkaluku, se tasoitetaan lähimmäksi kymmenellä jaolliseksi markkaluvuksi.\nJokaiseen teollisuuslaitokseen ja työhuoneistoon on työnantajan toimesta pantava julki tämä laki ja tiedonanto siitä, keneltä työtapaturman sattuessa korvausta on haettava. Muilla työmailla on tämä laki ja mainittu tiedonanto pidettävä työnjohtajan luona nähtävänä.\nTämä laki tulee voimaan 1 päivänä tammikuuta 1949, ja sillä kumotaan 12 päivänä huhtikuuta 1935 annettu työntekijäin tapatumavakuutuslaki (152/35).\nEnnen tämän lain voimaantuloa sattuneen tapaturman johdosta myönnettyä elinkorkoa älköön työntekijäin tapaturmavakuutuslain 59 §:n nojalla vähennettäkö.\nHelsingissä 20. päivänä elokuuta 1948\n1 luku - Yleisiä säännöksiä.1§2§3§4§5§6§7§8§9§10§11§12§13§2 luku - Tapaturmakorvaus.14§15§16§17§18§19§20§21§22§23§24§25§26§27§28§3 luku - Vakuutuslaitokset sekä niiden ja vakuutuksenottajain väliset oikeudelliset suhteet.29§30§31§32§33§34§35§36§37§38§4 luku - Tapaturmakorvauksen hakeminen, määrääminen ja maksaminen.39§40§41§42§43§44§45§46§47§48§49§50§51§52§5 luku - Muutoksenhaku.53§54§6 luku - Rangaistusmääräyksiä.55§56§7 luku - Vapaaehtoinen vakuutus.57§8 luku - Erinäisiä säännöksiä.58§59§60§61§62§63§64§65§66§67§


Varausten maksaminen ennakkoon – Ajas wiki -ohjesivusto\nAjas -järjestelmän asiakasnäkymään eli nettivaraukseen on mahdollista lisätä Ennakkomaksu -ominaisuus, jolla varauksen voi maksaa tai se on maksettava ennakkoon. Varauksen maksaminen ennakkoon voi olla siis valinnainen, jolloin asiakkaalle jää myös vaihtoehto "Maksa paikan päällä" tai se voi olla vaadittu, jolloin varausta ei vahvisteta ellei maksua ole suoritettu. Ennakkomaksu -ominaisuus asetetaan palvelukohtaisesti.\nEnnakkomaksu -ominaisuus on maksullinen lisäpalvelu. Lisätietoja osoitteesta: asiakaspalvelu (at) ajas.fi.\nPankkien maksupainikkeita tarjoavista palveluntarjoajista toistaiseksi vain Checkout on tuettu.\nCheckout maksutapaa voi käyttää sekä Nettivaraus 5- että Nettivaraus 6 -versioissa.\nAjas lahjakortilla voi maksaa vain Nettivaraus 6 -versiossa.\n1 Ennakkomaksun yhteiset asetukset\n2 Ennakkomaksun palvelukohtaiset asetukset\n3 Tiedot maksutavoista ja toimitusehdot\n4 Varauksen maksaminen ennakkoon - Nettivaraus 6\n5 Varauksen maksaminen ennakkoon - Nettivaraus 5\n6 Ennakkomaksettu varaus hallintanäkymän varauslistassa\n7 Vahvistettu ja vahvistamaton varaus varausnäkymässä\nEnnakkomaksun yhteiset asetukset\nEnnakkomaksu -toimintojen käyttö edellyttää, että olet tehnyt sopimuksen Checkout maksutapapalvelun kanssa. Maksutapojen osalta, voit olla yhteydessä Checkoutin myyntiin ja asiakaspalveluun.\nAjas Touchissa toimintojen käyttöönottoa varten tarvitaan myös seuraavat asetukset:\nHuom: Asetukset näkyvät pääkäyttäjälle vasta, kun lisäpalvelun tilaus on tehty ja toiminnot on aktivoitu.\nAvaa "Ylläpito" -> "Asetukset" -> "Yhteiset asetukset" -> "Varausten maksaminen ennakkoon".\n1) "Salli varausten maksaminen ennakkoon" asetetaan olemaan "Kyllä".\n2) Maksunvälittäjäksi valitaan Checkout.\n3 - 4) Kohtaan Checkout Finland kauppiastunnus ja kaupiasvarmenne lisätään omaa sopimustasi koskevat tunnukset, jotka olet saanut Checkoutilta. Kuvassa näkyvät tunnukset ovat Checkoutin testitunnukset.\n5) Jos haluat sallia ennakkomaksun myös Ajas lahjakortilla, tämä asetetaan olemaan "Kyllä".\nEnnakkomaksun palvelukohtaiset asetukset\nAvaa palvelu, jonka maksamiseen haluat tarjota ennakkomaksua.\nKlikkaa auki Edistynyt käyttö -osio - Ennakkomaksu. Sen alla on seuraavat valinnat:\nEnnakkomaksu sallittu, mutta ei pakollinen. Asiakas voi halutessaan maksaa varauksen ennakkoon, mutta hänelle näkyy myös "Maksa paikan päällä" -vaihtoehto.\nEnnakkomaksu vaaditaan. Varaus on maksettava ennakkoon. Muuten varausta ei vahvisteta.\nEi voi maksaa ennakkoon. Varaus tehdään ja vahvistetaan normaalisti ja sitä ei voi maksaa ennakkoon.\nHuom: Jokaisen palvelun kohdalla oletuksena on "Ennakkomaksu sallittu, mutta ei pakollinen". Käyttäjän tulee siis muuttaa jokainen palvelu erikseen niiden kohdalta, joissa haluaa, että ennakkomaksua vaaditaan tai että palvelua ei voi maksaa ennakkoon.\nHuom: Palvelukohtaisilla asetuksilla on merkitystä vain silloin, kun ennakkomaksu -ominaisuus on otettu käyttöön edellä kuvatulla tavalla, Ajas Touchin Yhteiset asetukset -kohdassa.\nTiedot maksutavoista ja toimitusehdot\nMaksutapapalvelun tarjoajilla voi olla omia edellytyksiä tai suosituksia, mutta alla olevat pätevät verkkomyyntiin yleensä ja on hyvä muistaa tarkistaa.\nTarkista että verkkosivuilta löytyy tietoja maksutavoista. Näihin saa tavallisesti suoran linkin palvelun tarjoajalta.\nTarkista, että verkkosivuilta löytyy toimitusehdot. Tähän (ja edelliseenkin) voi hyödyntää Ajas Touchin perutoimintoa Varausehtojen hyväksyminen .\nEsimerkkejä ennakkomaksamisesta Nettivaraus 6 -versiossa.\nAsiakasnäkymän Nettivaraus 6 -versiossa ennakkomaksun voi suorittaa verkossa tai Ajas lahjakortilla.\nAsiakas on tehnyt nettivarauksen normaalilla tavalla. Varaus on onnistunut ja se on vahvistettu toimipisteen ajanvarauksen asetuksien mukaisesti. Asiakkaan ei ole pakko tehdä tämän jälkeen mitään muuta.\nAsiakas voi halutessaan edetä maksamaan joko verkossa (Checkout Finland -painike) tai lahjakortilla (Lahjakortti -painike).\nAsiakas on tehnyt nettivarauksen normaalilla tavalla. Varauslomake ilmoittaa, että "Varaus odottaa maksua. Sinulla on 30 minuuttia aikaa maksaa varaus tai se peruutetaan".\nAsiakkaan on edettävä maksamaan joko verkossa (Checkout Finland -painike) tai lahjakortilla (Lahjakortti -painike) jotta varaus vahvistetaan.\nEsimerkki 3 - Maksutapa Checkout Finland.\nAsiakas on valinnut maksutavaksi Checkout Finland.\nMaksupainikkeet tulevat näkyviin. Asiakas jatkaa maksamista Checkoutin prosessin mukaisesti.\nAsiakas on valinnut maksutavaksi Lahjakortti.\nSyötä lahjakortin koodi -kenttä tulee näkyviin. Asiakas syöttää tähän hallussaan olevan Ajas lahjakortin Lyhyt tunniste -numeron. Katso myös ohje Lahjakortin lisäys.\nEsimerkkejä ennakkomaksamisesta Nettivaraus 5 -versiossa.\nAsiakasnäkymän Nettivaraus 5 -versiossa ennakkomaksun voi suorittaa verkossa. Maksu Ajas lahjakortilla ei enää ole tuettu.\nAsiakas on tehnyt nettivarauksen normaalilla tavalla. Varaus on onnistunut ja se on tallennettu.\nAsiakkaan on seuraavaksi valittava joko 1) Maksa paikan päällä tai 2) Maksa varaus heti. Tässä maksaminen jatkuu Checkoutin prosessin mukaisesti.\nAsiakas on tehnyt nettivarauksen normaalilla tavalla. Varauslomake ilmoittaa, että "Valitsemanne palvelu on maksettava etukäteen 30 minuutin kuluessa. Mikäli maksua ei suoriteta, aika vapautuu takaisin varattavaksi". Myös maksettava summa näkyy tässä.\nAsiakas valitsee maksupainikkeen ja jatkaa Checkoutin prosessin mukaisesti.\nEnnakkomaksettu varaus hallintanäkymän varauslistassa\nKun varaus on maksettu ennakkoon, sen ikoneina varauslistassa on Kirjekuori (Nettivaraus) ja Maksukortin kuva (Ennakkomaksettu varaus).\nOnnistunut maksusuoritus asettaa varauksen aina myös vahvistetuksi.\nVahvistettu ja maksettu varaus\nVahvistamaton varaus, jota ei ole maksettu\nJos varauksen maksusuoritus jää kesken, eli asiakas ei viimeistele maksua asiakasnäkymässä, varaus näkyy Ajas Touchissa vahvistamattomana varauksena.\nOletuksena järjestelmä toimii niin, että vahvistamattomat varaukset jäävät kalenteriin, ja työntekijä itse poistaa tällaisen maksamattoman varauksen.\nJärjestelmään on saatavilla myös automatisoitu ratkaisu, jolloin varaus poistuu automaattisesti noin 30 minuutin kuluttua ellei sitä ole maksettu. Vain sellainen varaus voidaan poistaa automaattisesti, minkä palvelu on määritelty olemaan "Ennakkomaksu vaaditaan". Jos haluat järjestelmän toimivan näin, ota yhteyttä asiakaspalveluun: asiakaspalvelu (at) ajas.fi.\nErikoistilanne: Asiakas maksaa varauksen, joka on jo poistettu\nTällainen erikoistilanne voi syntyä, jos asiakas vie varauksen ja maksun tekemisen loppuun selaimessa vasta sen jälkeen, kun varaus on jo poistettu (ylläpitäjän toimesta) tai poistunut automaattisesti (erikoisasetuksella).\nTilanteessa on myös mahdollista, että poistetun varauksen ajankohtaan on ehditty tekemään jo toinen varaus. Tässä tapauksessa järjestelmä antaa luoda päällekkäisen varauksen.\nTällainen tilanne on huomioitu siten, että siitä lähetetään yritykselle ilmoitus, jossa kerrotaan, että poistettuun varaukseen on tullut maksusuoritus. Varauksen ja rahojen käsittely jää yrityksen tehtäväksi manuaalisesti, koska tilannetta ei voi automatiikan avulla ratkaista.\nJärjestelmän kautta asiakkaalle ei voi palauttaa hänen Checkout-palvelun kautta tehtyä maksua.\nVahvistettu ja vahvistamaton varaus varausnäkymässä\n1) Esimerkkejä varauksista, joita ei ole maksettu. Varausnäkymän ikoni on punainen vahvistamattoman varauksen kuva.\n2) Esimerkki varauksesta, joka on maksettu. Varausnäkymän ikoni on vihreä maksukortin kuva.\nNoudettu kohteesta https://ohje.ajas.fi/index.php?title=Varausten_maksaminen_ennakkoon&oldid=5995